Η Γερμανία προσπαθεί να σχηματίσει κυβέρνηση από τις εκλογές του περασμένου Σεπτεμβρίου και, το σημαντικότερο, αυτό δεν δείχνει να συμβαίνει σύντομα. Προεκλογικά τονιζόταν πως ό,τι και να γίνει στις εκλογές, η Μέρκελ θα κερδίσει με έναν τρόπο, καθιστώντας τη συνέχεια προβλέψιμη και σταθερή. Αυτό το δεδομένο δεν υπάρχει πλέον. Πράγμα πρωτόγνωρο για τη Γερμανία, αν και υπήρχαν κάποια δεδομένα που προϊδέαζαν για ένα περίπλοκο μετεκλογικό τοπίο. Μετά την κατάρρευση των διερευνητικών συζητήσεων για σχηματισμό κυβέρνησης ανάμεσα σε SPD/CSU, FDP και τους «πράσινους», τα πολιτικά πράγματα βρίσκονται σε οριακό σημείο. Βέβαια το ότι δεν θα υπήρχε συναίνεση φαινόταν από καιρό, ωστόσο καταλογίζεται στο FDP και στον ηγέτη του, Λίντνερ, ότι θα μπορούσε να αποχωρήσει νωρίτερα από το να περιμένει το τέλος της συνταγματικής προθεσμίας! Ήδη δέχεται τα πυρά, και όχι μόνο από SPD/CSU, για τη συνέχιση της πολιτικής αβεβαιότητας και με ό,τι συνεπάγεται αυτή για το επόμενο διάστημα.\nΗ εξέλιξη αυτή δείχνει να δικαιώνει τη θέση του AfD «ότι το πολιτικό σύστημα της Γερμανίας είναι σε κρίση και χρειάζεται ριζικές λύσεις». Ως γνωστόν, το ακροδεξιό AfD που ιδρύθηκε το 2013 πήρε το 12% των ψήφων, μπαίνοντας πρώτη φορά στη Βουλή με 94 έδρες, και είναι το τρίτο μεγαλύτερο κόμμα στο κοινοβούλιο.\nΤο σίγουρο είναι πως το ναυάγιο των διαπραγματεύσεων για το σχηματισμό της λεγόμενης κυβέρνησης «Τζαμάικα» σηματοδοτεί την έναρξη μιας περιόδου πολιτικής αστάθειας. Όχι βέβαια ότι η «στιβαρή δημόσια διοίκηση» του Βερολίνου και οι ηγεσίες των ομόσπονδων κρατιδίων δεν θα εγγυώνται τη λειτουργία των θεσμών και τη λύση των «καθημερινών προβλημάτων», αλλά μόνο σε θέματα που αφορούν το εσωτερικό της Γερμανίας. Όσο για την εξωτερική πολιτική, θα υπάρχει συνέχεια και συνέπεια, αλλά περιορισμένη στα απαραίτητα και χωρίς πρωτοβουλίες.\nΟι διεργασίες λοιπόν περνούν στα χέρια του γερμανού προέδρου Σταϊνμάιερ, ο οποίος, σύμφωνα με το Σύνταγμα, έχει βασικό ρόλο στην εξεύρεση λύσης. Από εδώ και πέρα τα πολλά ενδεχόμενα με τα αντίστοιχα σενάρια είναι όλα ανοιχτά και με προβλέψεις εντελώς αστάθμητες.\nΑν δεν σχηματιστεί πλειοψηφική συμμαχία, ο Σταϊνμάιερ έχει την επιλογή να προτείνει τη Μέρκελ για καγκελάριο, ως υποψήφια κόμματος με τα μεγαλύτερα ποσοστά. Σε αυτήν την περίπτωση η Μέρκελ μπορεί εύκολα να κερδίσει στην τρίτη ψηφοφορία, όπου δεν απαιτείται απόλυτη πλειοψηφία, και να επιδιώκει να σχηματίζει πλειοψηφίες ξεχωριστά για κάθε νομοθέτηση. Στη Γερμανία ήδη ξεκίνησαν τέτοιες συζητήσεις και μάλιστα με θετικό τρόπο: ότι δηλαδή ενισχύεται το κοινοβούλιο, ότι οι σημαντικές διαβουλεύσεις γίνονται στη Βουλή, ότι οι βουλευτές δεν θα καλούνται απλά να επικυρώσουν έτοιμες αποφάσεις κ.λπ. Αναφέρονται θετικές εμπειρίες για άλλες χώρες, όπως η Βρετανία(!), η Ισπανία, ο Καναδάς και κυρίως οι σκανδιναβικές χώρες. Βέβαια, αν καλοεξετάσει κανείς τις περιπτώσεις μειοψηφικών κυβερνήσεων, από πουθενά δεν προκύπτει «ενίσχυση του κοινοβουλίου». Απλά διαφοροποιούνται το στιλ και η πρακτική των διαβουλεύσεων. Ωστόσο το ένα ζήτημα είναι κατά πόσο ταιριάζει κάτι τέτοιο στη γερμανική πολιτική παράδοση και πρακτική και πόσο εύκολο είναι να εμπεδωθεί μια τέτοια καινοτομία. Το άλλο, ότι η Μέρκελ απορρίπτει αυτό το σενάριο και προτιμά εκλογές, εκτός και αν…\nΟ μεγάλος συνασπισμός είναι πάντα στο τραπέζι. Η μερική στροφή του Σουλτς αναθέρμανε αυτήν την προοπτική. Βέβαια οι συνθήκες έχουν σημαντικά διαφοροποιηθεί ως προς τη δυναμική και τη σταθερότητα που διέκρινε τους προηγούμενους. Τα τρία κόμματα συνασπισμού έχασαν το 14% των ψήφων στις τελευταίες εκλογές και το 24% των εδρών, και οι δημοσκοπήσεις εξακολουθούν να δείχνουν τα ίδια ιστορικά χαμηλά και για CDU/CSU (κάτω από 30%) και για SPD (κάτω από 20%). Ο Σουλτς πιθανώς να θέλει το μεγάλο συνασπισμό. Εκτός του ότι «σώζει τη Γερμανία» από την αστάθεια, υπάρχουν και οι ευρωεκλογές 2019 και η επιλογή του νέου προέδρου της Κομισιόν. Το πρόβλημα ωστόσο βρίσκεται στο ίδιο το κόμμα του (βάση και στελέχη) που αποκλείει κάθε συζήτηση.\nΑν ωστόσο αυτό το σενάριο δεν προχωρήσει (και υπάρχει μεγάλη πιθανότητα γι” αυτό), η πολιτική αστάθεια στη Γερμανία θα παραταθεί, μια και οι νέες εκλογές το 2018 θα είναι αναπόφευκτες. Ωστόσο το πρόβλημά με νέες εκλογές είναι ότι το εκλογικό αποτέλεσμα δεν θα είναι πολύ διαφορετικό από το τελευταίο. Επιπλέον τίθενται και κάποια άλλα σημαντικά πολιτικά ζητήματα. Με δεδομένο ότι ο σχηματισμός κυβέρνησης θα μετατεθεί για μεγάλο χρονικό διάστημα, χρέη καγκελαρίου από το Σύνταγμα θα εκτελεί ο σημερινός πρόεδρος της Βουλής, δηλαδή ο Σόιμπλε. Ωστόσο, το πιο σημαντικό πολιτικό ζήτημα αφορά τη Μέρκελ και το αν μπορεί να παραμείνει στην ηγεσία του CDU. Οι βαυαροί σύμμαχοι το έχουν σχεδόν θέσει ανοικτά το ζήτημα.\nΠοτέ στη μεταπολεμική ιστορία της Γερμανίας το πολιτικό τοπίο, όσον αφορά το σχηματισμό κυβέρνησης, δεν ήταν τόσο θολό. Και δεν είναι η ακινησία που επιβάλλουν σήμερα οι διαδικασίες για νέα κυβέρνηση. Είναι, πολύ περισσότερο, η προσχηματική κινητικότητα από μια ασταθή κυβέρνηση στο Βερολίνο που θα σήμαινε οδυνηρά ξεπεράσματα στον ευρωπαϊκό όσο και τον διεθνή ανταγωνισμό για τη γερμανική κεφαλαιοκρατία. Όλα αυτά δικαιολογούν την άποψη ότι στην αναζήτηση της επόμενης κυβέρνησης στη Γερμανία διακυβεύεται μια σημαντική ευκαιρία για τη συνέχιση και ενδυνάμωση της ιμπεριαλιστικής πολιτικής και όχι μόνο στον ευρωπαϊκό χώρο.\nΗ δήλωση της Μέρκελ στους δημοσιογράφους μετά τη λήξη των αποτυχημένων συνομιλιών ότι «είναι μια ημέρα που προσφέρεται τουλάχιστον για μια βαθιά διερεύνηση του μέλλοντος της Γερμανίας» δίνει μια άλλη διάσταση για τα τεκταινόμενα.\nΠρόκειται ίσως για την ολοκλήρωση του κύκλου των μεταπολεμικών σταθερών της Γερμανίας: κοινωνική συναίνεση, πολιτική σταθερότητα και ταύτιση συμφερόντων σε εθνικό και σε ευρωπαϊκό επίπεδο. Ένας προσανατολισμός με δεδομένη τη λογική της διαίρεσης της Ευρώπης και της Γερμανίας. Σαφώς και το γεγονός της ενοποίησης των Γερμανιών τον Οκτώβρη του 1990 αποτελεί βασικό αίτιο αναπροσανατολισμού των γενικότερων στόχων της γερμανικής κεφαλαιοκρατίας, με βασικό πεδίο την Ευρώπη. Σήμερα, ωστόσο, βρίσκεται αντιμέτωπη ταυτόχρονα με πολλά ανοιχτά και κρίσιμα μέτωπα, των οποίων η διαχείριση απαιτεί τουλάχιστον πολιτική σταθερότητα και αυξημένη εσωτερική συνοχή.\nΣε πρώτο πλάνο βρίσκεται το μέλλον του γαλλογερμανικού άξονα σε συνδυασμό με την αντιμετώπιση της πίεσης από πλευράς Γαλλίας, η οποία φιλοδοξεί να ανακτήσει τη μειωμένη κυριαρχία της στα ευρωπαϊκά πράγματα. Η σημασία των γαλλογερμανικών σχέσεων αποκτά ιδιαίτερη βαρύτητα για το πώς θα εξελιχθεί η διαπραγμάτευση του Brexit, καθώς διαφορετικοί θα είναι οι συσχετισμοί, άρα και οι κινήσεις του Λονδίνου απέναντι σε μια Ε.Ε.-Ευρωζώνη παραπαίουσα.\nΤα άλλα μικρότερα μέτωπα, αλλά καθόλου ασήμαντα, μπορούν ανά πάσα στιγμή να αναδείξουν ανεπίλυτα προβλήματα. Είναι η Ιταλία, που χαρακτηρίζεται «ατύχημα σε αναμονή» σε πολλά επίπεδα, η Ισπανία που κλονίστηκε πρόσφατα με την απειλή απόσχισης της Καταλονίας, αλλά και οι εκτροπές σε Πολωνία και Ουγγαρία και το ενδεχόμενο η τάση αυτή να επεκταθεί και στην Τσεχία και αλλού. Και όλα αυτά στη σκιά της κρίσης της Ευρωζώνης, όπου οι παρενέργειες συνεχίζουν να πολλαπλασιάζονται.\nΗ διαφαινόμενη αποσταθεροποίηση του πολιτικού συστήματος της Γερμανίας δεν έχει σχέση μόνο με συγκυριακούς λόγους (προσφυγικό). Αφορά την ίδια την ολοκλήρωση γενικότερων σταδιακών αλλαγών οι οποίες συντελέσθηκαν στις προηγούμενες δεκαετίες από την ενοποίηση των δύο γερμανικών κρατών το 1989-90. Κατά συνέπεια, το πρόβλημα της Γερμανίας είναι πολύ πιο σύνθετο απ” ό,τι φαίνεται και η δυσκολία σχηματισμού κυβέρνησης έχει μεγαλύτερο βάθος. Για παράδειγμα, η αποτυχία του συνασπισμού «Τζαμάικα» ίσως να μην οφείλεται στην οικονομική και μεταναστευτική πολιτική αλλά στην εξωτερική πολιτική! Ο Λίντνερ, προεκλογικά, είχε πάρει σαφή θέση υπέρ της Ρωσίας και του Πούτιν, αφού είχε ταχθεί κατά των οικονομικών κυρώσεων της Ρωσίας και υπέρ της αναγνώρισης της ρωσικής Κριμαίας! (Όχι, η Ρωσία δεν κατηγορήθηκε ακόμα για παρέμβαση στις γερμανικές εκλογές).\nΥπό το φως των παραπάνω, η διαφαινόμενη αποδόμηση της πολιτικής-κυβερνητικής σταθερότητας αποδομεί γενικότερους σχεδιασμούς. Ακόμα και ο Μεγάλος Συνασπισμός, προς τον οποίο πιέζει και η επιχειρηματική ελίτ, και παρά το γεγονός ότι, από ορθολογική προσέγγιση, αποτελεί μονόδρομο, δεν μπορεί να θεωρηθεί δεδομένος. Γιατί, όποια και αν είναι η πλατφόρμα συνεργασίας των δύο κομμάτων συνολικά και ειδικότερα ως προς την περαιτέρω πορεία, το τρίμηνο μετεκλογικό τοπίο αναδεικνύει μια μη αναστρέψιμη πολιτική κατάτμηση και συνεπώς μια κατάσταση με μακρά διάρκεια!\nΗ γερμανική κεφαλαιοκρατία χρειάζεται μια επανεκκίνηση για να διεκδικήσει μεγαλύτερο ρόλο στη διεθνή της δράση και η διακυβέρνηση της χώρας είναι ένα πράγμα αναγκαίο αλλά όχι και ικανό. Το τι θα γίνει τις επόμενες ημέρες είναι απλώς εικασίες. Ένα είναι σίγουρο: η Γερμανία τείνει να γίνει και αυτή απρόβλεπτη.


7. Emanuel Mammana - Football Manager GR | FM 2016 - ένα παιχνίδι, μία κοινότητα...\nΑρχική Άρθρα/Στήλες Μόνιμες Στήλες Wonderkids FM 2016 7. Emanuel Mammana\n7. Emanuel Mammana\nΠαρασκευή, 17 Ιούλιος 2015 15:41\tΜίμης\t| 4518 Προβολές\nO Manu είναι ένα από τα καλύτερα Centre Back του παιχνιδιού. Στην ηλικία των 18, έχει ένα αρκετά ικανοποιητικό ύψος, δύναμη και κίνηση για να δώσει πάρα πολλές μάχες στον αέρα. Οι τοποθετήσεις του, η όση ταχύτητα έχει και το ιδανικό για την ηλικία του μαρκάρισμα, τον καθιστούν βασικό και αναντικατάστατο ογκόλιθο για την άμυνα της River Plate κι αργά ή γρήγορα της Barcelona όπως έχουμε συνηθίσει να βλέπουμε στο forum μας σε διάφορες συζητήσεις.\nΤο πιο μεγάλο του αρνητικό είναι η συγκέντρωση που είναι στο 10/20, κάτι που τον κάνει επιρρεπή σε λάθη. Ως τώρα έχουμε δει σε 14 χρόνια παιχνιδιού να φτάνει ως τα 15/20, αρκετά εναθρρυντικό για όσους παρακολουθούν τις εξελίξεις των παιχτών, ώστε να είναι σίγουροι πριν αγοράσουν, ποιον αγοράζουν. Στο 10 είναι και η ευκινισία του παίχτη, που σε συνδυασμό με την ταχύτητα και την επιτάχυνση που είναι αμφότερα στο 13/20, τον κάνουν αργό, οπότε ένας ρόλος περιορισμένου κεντρικού αμυντικού θα του ταιριάξει γάντι. Για χάρη του λόγου, η ευκινησία φτάνει ως και το 12/20 και η επιτάχυνση ως το 14/20.\nΟυσιαστικά, αν ο παίχτης πάρει παιχνίδια στα πόδια του γίνεται ένας πολύ καλός παίχτης για την άμυνά σας και μην σας φανεί παράξενο αν το μαρκάρισμά του φτάσει στα 20/20 και η αποφασιστικότητά του το 18/20. Αν, εμπειρικά, η επιθετικότητά του αγγίζει το 15/20 και μαζί και η συγκέντρωσή του, θα γίνει ένας πολύ καλός παίχτης για ατομικά μαρκαρίσματα. Για ομάδες που παίζουν στις μεγάλες ηπερωτικές διοργανώσεις είναι ένας πολύ καλός παίχτης με σταθερή απόδοση στα καλά του χρόνια, δηλαδή μεταξύ 27-32.


Κορονοϊός - 6.393 κρούσματα: 1.481 και 1.052 σε Αττική - Θεσσαλονίκη (Λίστα) - Newspedia.gr\nΚορονοϊός – 6.393 κρούσματα: 1.481 και 1.052 σε Αττική – Θεσσαλονίκη (Λίστα)\nΠού εντοπίζονται; Ο χάρτης διασποράς\nΤις περιοχές της Ελλάδας με τα 6.393 κρούσματα ανακοίνωσε ο ΕΟΔΥ.\nΣυνεχίζεται η μεγάλη διασπορά κρουσμάτων κορονοϊού σε Αττική και Θεσσαλονίκη. Σύμφωνα με τον ΕΟΔΥ από τα 6.393 κρούσματα στην Αττική εντοπίστηκαν 1.481 και στη Θεσσαλονίκη 1.052.\nΣτη Λάρισα τα κρούσματα είναι 489 και στη Μαγνησία 181.\nΚυριακή 7 Νοεμβρίου – Εορτολόγιο: Ποιοι γιορτάζουν σήμερα\nΚυριακή 7 Νοεμβρίου - Εορτολόγιο: Ποιοι γιορτάζουν σήμερα


Οι ανεργοι δικαιουνται εκπτωση στα κτελ - Μέσα μαζικής μεταφ. - Απαντήσεις στο Rotise.gr\nΑπάντηση: για δες τι σου ειχαμε πει http:// www.rotise.gr/ erotisi/mporei-enas- anilikos- na-paralabei-dema- apo-ta-ktel.html...\nΑπάντηση: ΟΣΕ! :p...\nΑπάντηση: ναι,αρκει να εχει ταυτοτητα...\nΑποτελέσματα αναζήτησης ερωτήσεων\tΟι ανεργοι δικαιουνται εκπτωση στα κτελ αν κοψεις εισιτηριο στο κτελ και δεν πας,μπορεις να το αλλαξεις για μια αλλη ημερα?\nΆνεργος - αγορά άδειας ταξί, προκύπτει θέμα πόθεν έσχες εάν τα χρήματα προέρχονται από τους γονείς που βρίσκονται στο εξωτερικό;\nΑπάντηση: Μα σε λίγο οι άδειες ταξί θα δίνονται δωρεάν με...συνέχεια απάντησης\nΑπάντηση: απο την Βικτωρια ...μια σταση μετα την ομονοια...συνέχεια απάντησης\nΑπάντηση: Υπαρχουν καποιοι παραμετροι που πρεπει να υπολο...συνέχεια απάντησης\nΑπάντηση: ναι και δρομολογια\nΜμμ Μετρο καλλιθεα Κτελ χρυσουπολης Κτελ βεροιας δρομολογια Τραμ θεσσαλονικης Μμμ τεταρτη 15 12 Τραμ κωνσταντινουπολης Κτελ ιεραπετρας Μετρο γραμμη 4 Κτελ ναυπακτος Μμμ 23 δεκεμβριου Κτελ ομονοια Κτελ θεσπρωτιας Τραμ διαδρομη Κτελ νομου αττικης Απαντήσεις ερωτήσεων\nναί μπορείς Διαβάστε περισσότερα...\tΟ.Α.Σ.θ απο κτελ μακεδονιας- κοσμος;;\nδες εδω http://ktelmacedonia.gr/gr/content/Destinations- map.189/ Διαβάστε περισσότερα...\tκόστος εισιτηρίου κτελ Σέρρες-Αθήνα\nτι θα έλεγες να έπαιρνες ένα τηλεφωνο στ ΚΤΕΛ..;; :) Διαβάστε περισσότερα...\tΕπειδή δεν έχω μπει ποτέ σε ΚΤΕΛ μπορείτε να μ πείτε πως καταλαβαίνω οτι έφτασα στον προορισμό μ;;;\nΑν δεν πας στο τερμα της διαδρομης θα πρεπει να ενημερωσης τον οδηγο που θελης να κατεβης για να σε ειδοποιησει αν δεν λενε τις στασεις καθ ολη την διαδρομη.. Διαβάστε περισσότερα...\tυπαρχει δρομολογιο κτελ απο ναουσα για λαρισα\n44,20 το κανονικό και 33,40 το φοιτητικό. Διαβάστε περισσότερα...\tΆνεργος - αγορά άδειας ταξί, προκύπτει θέμα πόθεν έσχες εάν τα χρήματα προέρχονται από τους γονείς που βρίσκονται στο εξωτερικό;\nΕίμαι άνεργος εδώ και 3 χρόνια περίπου και προτίθεμαι να αγοράσω άδεια ταξί με χρήματα που θα μου παρέχουν οι γονείς μου οι οποίοι βρίσκονται στο εξωτερικό. Θα ήθελα να μάθω εάν προκύπτει οποιοδήποτε πρόβλημα σχετικά με την προέλευση των χρημάτων, πόθεν έσχες και οτιδήποτε άλλο θα μπορούσε να δημιουργήσει πρόβλημα σε σχέση με κράτος/εφορία κλπ κλπ. Ευχαριστώ.\nΜα σε λίγο οι άδειες ταξί θα δίνονται δωρεάν με την απελευθέρωση του επαγγέλματος εσύ θα αγοράσεις τώρα; Διαβάστε περισσότερα...\tΤιμη εισιτηριου κτελ αθηνα-θηβα;\nΤα λεωφορεία που πάνε στην Κύμη και γενικότερα στην Εύβοια αναχωρούν από το Κτελ Λιοσίων. Στην περίπτωση που δεν σε βολεύει μπορείς να περιμένεις στη στάση στα Κάτω Πατήσια στην Αχαρνών... Είναι πολύ κοντά από το σταθμό του ηλεκτρικού (όπως έρχεσαι και βγαίνεις στην πλατεία περνάς απέναντι και ανηφορίζεις. Στο τρίτο περίπτερο που θα δεις είναι η στάση.)... Τα λεωφορεία περνάνε από τα Κάτω Πατήσια 5 λεπτά αργότερα από την ώρα που αναχωρούν από τα Κτελ... Διαβάστε περισσότερα...\tποσο κοστίζει το εισιτηριο ΚΤΕΛ ΑΘΗΝΑ-ΠΥΡΓΟΣ ΗΛΕΙΑΣ\nτο φοιτητικό κοστίζει 20,80!! Διαβάστε περισσότερα...\tΑπο που ξεκινουν τα κτελ για σούνιο;\nμεσογειακώς κατευθείαν για σούνιο\nαπο την Βικτωρια ...μια σταση μετα την ομονοια με ηλεκτρικο. Διαβάστε περισσότερα...\tΠΟΣΟ ΚΟΣΤΙΖΕΙ ΤΟ ΔΡΟΜΟΛΟΓΙΟ ΜΕ ΚΤΕΛ ΗΓΟΥΜΕΝΙΤΣΑ -ΠΑΡΓΑ ΤΟ ΦΟΙΤΗΤΙΚΟ;\nααααααααχαχαχαχ αντι για ηγουμενιτσα διαβασα η γκομενιτσα.. Διαβάστε περισσότερα...\tποσο κοστιζει με ταξι η διαδρομη απο λιμανι πειραια ωσ τα κτελ κηφισου;\nhttp://www.apostaseis.gr/loc_ap/kostos-taxi.asp Διαβάστε περισσότερα...\tΠοση ωρα ειναι αθηνα -πυργος με κτελ;\nγύρω στις 4 ώρες Διαβάστε περισσότερα...\tΤιμη κτελ αγρινιο-χαλκιδα;\nναι και δρομολογια Διαβάστε περισσότερα...\tΡώτησε τους 27


Αμυγδαλέλαιο: Σύμμαχος για το δέρμα και το πεπτικό-natura nrg\nΑρχική Super foods Αμυγδαλέλαιο: Σύμμαχος για το δέρμα και το πεπτικό\nΑμυγδαλέλαιο: Σύμμαχος για το δέρμα και το πεπτικό\nΈλαιο ιδιαίτερα πλούσιο σε βιταμίνες (Β και Ε), πρωτεΐνες, μέταλλα (ψευδάργυρο, σίδηρο, ασβέστιο, μαγνήσιο, φώσφορο και κάλιο) και λιπαρά οξέα.\nΦαίνεται ότι οι ιδιότητές του ήταν γνωστές στην αρχαία Αίγυπτο. Μάλιστα, λέγεται ότι η Κλεοπάτρα το χρησιμοποιούσε ως καλλυντικό πρώτης γραμμής. Αν και πολλοί το γνωρίζουμε και ίσως έχουμε στο σπίτι ένα μπουκάλι αμυγδαλέλαιο, λίγοι το χρησιμοποιούμε στη διατροφή.\nΩς προϊόν διατροφής\nTo αμυγδαλέλαιο προσφέρει σημαντικά ευεργετικά στοιχεία για τον ανθρώπινο οργανισμό όταν προστίθενται σε σαλάτες και dips λαχανικών. Τόσο το υψηλό ποσοστό μονοακόρεστων λιπαρών οξέων που περιέχει όσο και η ποσότητα των πολυακόρεστων, καθώς και η υψηλή του περιεκτικότητα σε φυτοστερόλες συμβάλλουν στη βελτίωση της καρδιαγγειακής υγείας. Βοηθά στη μείωση της κακής χοληστερόλης και στην αντιμετώπιση των παραγόντων που μπορούν να οδηγήσουν μακροπρόθεσμα σε υπέρταση, αθηροσκλήρωση αλλά και θρομβώσεις.\nΠολύ σημαντικά είναι και τα οφέλη από τη βιταμίνη Ε. Η εν λόγω βιταμίνη χαρακτηρίζεται από την ισχυρή αντιοξειδωτική της δράση, που προωθεί την θωράκιση του ανοσοποιητικού, την ενίσχυση της ελαστικότητας του δέρματος, καθώς και την ενδυνάμωση μαλλιών και νυχιών. Αξίζει να σημειωθεί ότι το αμυγδαλέλαιο θεωρείται μία από τις καλύτερες διατροφικές πηγές βιταμίνης Ε.\nΠΡΟΣΟΧΗ : δεν είναι όλα τα αμυγδαλέλαια που κυκλοφορούν στην αγορά βρώσιμα. Για τη χρήση αυτή πρέπει να προμηθεύεστε αμυγδαλέλαιο από καταστήματα τροφίμων και καταστήματα βιολογικών προϊόντων. Το αμυγδαλέλαιο πρέπει να είναι 100% καθαρό, ανεπεξέργαστο και χωρίς συντηρητικά!\nΜία ή δύο κουταλιές της σούπας αμυγδαλέλαιο καθημερινά έχουν ευεργετική δράση στην ουροδόχο κύστη, βελτιώνουν τη λειτουργία του εντέρου και συνιστάται σε άτομα με ευαίσθητο ή ερεθισμένο πεπτικό σύστημα.\nΤο αμυγδαλέλαιο συνιστάται ιδιαίτερα στις γυναίκες. Ο Yogi Bhajan (δάσκαλος της Κουνταλίνι γιόγκα) συμβουλεύει τις γυναίκες άνω των 28 χρονών να προσθέσουν στην καθημερινή τους διατροφή 2 κουταλιές του γλυκού αμυγδαλέλαιο. Αυτό συμβάλλει στη μείωση του σωματικού λίπους και της χοληστερόλης, βοηθά να καθαρίσει το σώμα από τις τοξίνες, ενώ κάνει λείο και απαλό το δέρμα.\nΤο αμυγδαλέλαιο παρέχει μια καλή δόση της πρωτεΐνης σε όσους ακολουθούν χορτοφαγική διατροφή. Αλλά μην το παρακάνετε, γιατί πρόκειται για ένα λάδι με πολλές θερμίδες.\n✓ Ενυδατώνει το ξηρό δέρμα του προσώπου και του σώματος. Μπορεί να χρησιμοποιηθεί, για παράδειγμα, αντί της κρέμας μετά το ντους (ή ακόμη και πριν).\n✓ Μειώνει τις ραγάδες (ιδίως λόγω εγκυμοσύνης). Σε αυτή την περίπτωση θα πρέπει να εφαρμόζεται καθημερινά στο στομάχι, τους γλουτούς, τους μηρούς και το στήθος, με κυκλικές και αργές κινήσεις.\n✓) Βοηθά την επούλωση του δέρματος από ερεθισμούς, ακόμα και από την ανεμοβλογιά ή την ακμή.\n✓ Χρησιμοποιείται για ντεμακιγιάζ, συμπεριλαμβανομένης και της περιοχής των ματιών ενώ παράλληλα θρέφει τις βλεφαρίδες και τα φρύδια.\n✓ Δυναμώνει τα αδύναμα και άτονα μαλλιά. Μπορεί επίσης να χρησιμοποιηθεί για την καταπολέμηση της πιτυρίδας, αν εφαρμόσετε πριν το λούσιμο λίγες σταγόνες αμυγδαλέλαιο κάνοντας μασάζ στο τριχωτό της κεφαλής.\n✓ Χρησιμοποιείται στα χείλη αντί για βούτυρο κακάο.\n✓ Ενδείκνυται για ένα χαλαρωτικό μασάζ .\n✓ Χρησιμοποιείται για την περιποίηση των νεογέννητων μωρών.\n✓ Εφαρμόζεται μετά την αποτρίχωση με κερί για την απομάκρυνση των υπολειμμάτων ενώ παράλληλα καταπραΰνει την ερυθρότητα και τον ερεθισμό του δέρματος.\nΠροηγούμενο άρθροΤο πανηγύρι του Δημήτρη Κεχαϊδη\nΕπόμενο άρθροΗ ντομάτα είναι προτιμότερη μαγειρεμένη


Σουλφονικό μεθύλιο νατρίου, Λάδι ινών πολυϊμιδίου - Jinlai\nΗ Ningbo Jinlai Chemical Co., Ltd είναι μια χημική επιχείρηση υψηλής τεχνολογίας. Ακολουθώντας την αναπτυξιακή φιλοσοφία του «να είμαστε προσανατολισμένοι στον άνθρωπο, ασφαλείς και φιλικοί προς το περιβάλλον και μια τεχνολογική μάρκα», συνεργαζόμαστε με πολλά διάσημα εγχώρια και διεθνή επαγγελματικά ινστιτούτα χημικών ερευνών για την εισαγωγή προηγμένων και ώριμων μεθόδων παραγωγής για την παραγωγή μιας σειράς ποιοτικών προϊόντων , συμπεριλαμβανομένων 50.000 t / a 3-χλωρο-2-μεθυλοπροπενίου (MAC) · 28.000 t / a 2-μεθυλ-2-προπεν-1-όλη (ΜΑΟΗ); 8.000 t / a μεθαλυλοσουλφονικού νατρίου (SMAS) · 5.000 τόνοι / ακρυλικά λιπαντικά ινών και 2.000 τόνοι / λιπαντικά ινών πολυϊμιδίου κ.λπ. Λόγω της συνεχούς τεχνολογικής καινοτομίας, έχουμε τις καλές ικανότητες να ενισχύσουμε την ανταγωνιστικότητα των προϊόντων στην αγορά.\nΔιευκρινίστε τις ευθύνες, ενισχύστε τις ευθύνες και δημιουργήστε οφέλη


Εκπληκτικό βίντεο: Η στιγμή που ο γυναικείος οργανισμός επιτίθεται στα σπερματοζωάρια! | BLOKO\nΑρχική / Γυναίκες / Υγεία / Εκπληκτικό βίντεο: Η στιγμή που ο γυναικείος οργανισμός επιτίθεται στα σπερματοζωάρια!\nΕκπληκτικό βίντεο: Η στιγμή που ο γυναικείος οργανισμός επιτίθεται στα σπερματοζωάρια!\n1/15/2018 07:55:00 μ.μ. Γυναίκες , Υγεία Edit\nΕκατομμύρια σπερματοζωάρια εισέρχονται στον κόλπο της γυναίκας κατά την κορύφωση του ανδρικού οργασμού στη σεξουαλική επαφή.\nΠώς είναι, όμως, δυνατόν μόνο ένα από αυτά να καταφέρνει να φτάσει στον … τερματισμό; Τι συμβαίνει σε όλα τα υπόλοιπα σπερματοζωάρια; Με ποιον τρόπο η Φύση έχει προνοήσει να γίνεται η «επιλογή» του πιο δυνατού (και τυχερού) για τη γονιμοποίηση;\nΗ απάντηση βρίσκεται στο ανοσοποιητικό σύστημα της γυναίκας, το οποίο, όταν εισέρχεται ένα σπερματοζωάριο, το αναγνωρίζει ως «ξένο εισβολέα» και ενεργοποιείται για να το εξοντώσει.\nΣτο καταπληκτικό βίντεο που ετοίμασε το βρετανικό BBC, μπορείτε να δείτε με γραφικό και επεξηγηματικό τρόπο το πώς ο τράχηλος της μήτρας αρχικά αποτελεί «λαβύρινθο» για τα σπερματοζωάρια. Στη συνέχεια το πώς τα λευκά αιμοσφαίρια της γυναίκας στήνουν «ενέδρα» και τους επιτίθενται.


Κορονοϊος: Αυξάνεται ο μέσος όρος νέων κρουσμάτων στην Ελλάδα | Meteora24\nΑρχική Ελλάδα Κορονοϊος: Αυξάνεται ο μέσος όρος νέων κρουσμάτων στην Ελλάδα\nPosted By: Γιώργος ΣιαμουρέληςΗμερομηνία: 17 Ιούλ, 2020 Κατηγορία: Ελλάδα\nΠροβληματισμένοι και ανήσυχοι δηλώνουν οι ειδικοί λόγω της σταδιακής αύξησης των επιβεβαιωμένων κρουσμάτων του κορωνοϊού στη χώρα μας.\nΤην Πέμπτη ανακοινώθηκαν 35 νέα επιβεβαιωμένα κρούσματα, ενώ την άνοδο του μέσου όρου των κρουσμάτων αποδεικνύει και η έκθεση προόδου του Παρατηρητηρίου COVID-19 που δείχνει άνοδο του μέσου όρου των κρουσμάτων το διάστημα 8-15 Ιουλίου. Ο νέος μέσος όρος προσδιορίζεται πλέον στα 35 την ημέρα, από 25 κρούσματα που ήταν ο μέσος όρος της προηγούμενης έκθεσης αναφοράς.\nΟ επιδημιολογικός δείκτης Rt βρίσκεται σταθερά κάτω από το 1, στο 0,4. Ειδικότερα, από τα 35 κρούσματα, χτες, τα δεκατρία εντοπίστηκαν έπειτα από τον μοριακό έλεγχο που πραγματοποιείται στους τουρίστες στις πύλες εισόδου της χώρας μας, ενώ άλλα πέντε προήλθαν από επισκέπτες που προσήλθαν μετά την άφιξή τους στην Ελλάδα αυτοβούλως για έλεγχο. Τα υπόλοιπα εντοπίζονται στην Αττική (10), στη Θεσσαλονίκη (3), στη Δράμα (1), στην Κοζάνη (1), στη Λάρισα (1) και στη Χαλκιδική (1).\nΤαυτόχρονα, δεκατέσσερις συμπολίτες μας νοσηλεύονται διασωληνωμένοι, ενώ 123 έχουν πάρει εξιτήριο από τις ΜΕΘ. Από την άλλη, παρότι ο μέσος όρος κρουσμάτων αυξήθηκε την ίδια ώρα, ο επιδημιολογικός δείκτης Rt βρίσκεται σταθερά κάτω από το 1 (στο 0,4). Εκτιμάται ότι η συνολικά η πορεία της επιδημίας δεν φαίνεται να επηρεάστηκε σημαντικά από την αύξηση του ποσοστού των επαφών. Αρκετά κρούσματα είναι εισαγόμενα, ενώ τα πολλά μοιράζονται ανά την Ελλάδα, π.χ. Ξάνθη, Καστοριά, Αττική, Θεσσαλονίκη.\nΑπό τις πύλες εισόδου τα μεγαλύτερα ποσοστά θετικών επί του συνόλου δειγμάτων εντοπίζονται στον Προμαχώνα. Γι’ αυτό και δεδομένου του επιδημιολογικού προφίλ των βαλκανικών χωρών, αποφασίστηκε η διέλευση από τον Προμαχώνα αποκλειστικά με την επίδειξη αρνητικού PCR τεστ. Επιπλέον, η έξαρση κρουσμάτων που είχε εντοπιστεί στην Ξάνθη με επίκεντρο τον Εχίνο, παρά το ότι εξακολουθεί να παράγει νέα κρούσματα σε ημερήσια βάση, δεν φαίνεται να έχει την ίδια ένταση με τον Ιούνιο.\nΤην τελευταία εβδομάδα τα μεγαλύτερα αστικά κέντρα, όπως η Αττική και η Θεσσαλονίκη, σημείωσαν αύξηση κρουσμάτων και πλέον κινούνται μεσοσταθμικά γύρω στα 8 κρούσματα ανά ημέρα. Αντιπρόεδρος ΕΟΔΥ: Το δεύτερο κύμα κορωνοϊού ίσως είναι μεγαλύτερο «Καμπανάκι» για το δεύτερο κύμα κορωνοϊού έκρουσε και ο αντιπρόεδρος του ΕΟΔΥ, Γιώργος Παναγιωτακόπουλος, υπογραμμίζοντας ότι δεν θα πρέπει να εφησυχάζουμε.\n«Υπάρχουν κάποιοι σπινθήρες ανά την επικράτεια, τους οποίους πρέπει να κατασβέσουμε. Αυτό το μήνυμα πρέπει να γίνει κατανοητό από όλη την κοινωνία, καθώς το δεύτερο κύμα της πανδημίας ίσως θα είναι ακόμη μεγαλύτερο», ανέφερε ο επίκουρος καθηγητής κλινικής φαρμακολογίας του Πανεπιστημίου Πατρών σε συνέντευξη που παραχώρησε στον ΑΝΤ1. Ο κ. Παναγιωτακόπουλος τόνισε ότι το ενδεχόμενο δεύτερου κύματος κορωνοϊού είναι υπαρκτό, ωστόσο, όπως είπε: «Θέλω να πιστεύω ότι όλοι μαζί θα τα καταφέρουμε και πως θα κάνουμε αυτό που πρέπει για να αποφύγουμε τα χειρότερα».\nΓια τα εισαγόμενα κρούσματα ο αντιπρόεδρος του ΕΟΔΥ δήλωσε: «Οι έλεγχοι γίνονται με έναν αλγόριθμο, δεν γίνονται τυχαία. (…) Ελέγχονται περισσότερο οι ταξιδιώτες που αποτελούν υψηλής πιθανότητας κρούσματα. (…) Οι υπόλοιποι είναι χαμηλής πιθανότητας, όχι μηδενικής». «Είναι ο μεσογειακός ενθουσιασμός, σε συνδυασμό με την κόπωση των μέτρων.. Ο ιός είναι εδώ και μπορεί να προκαλέσει καταστροφές αν δεν ακολουθήσουμε τις συστάσεις. Σημαντική η χρήση μάσκας για τον περιορισμό της πανδημίας», ανέφερε για τη χαλάρωση των μέτρων.\nΣ. ΓΙΔΑΣ: O Bυτουμάς, πλέον, δεν έχει πρόβλημα με το νερό


Γέφυρα Όρεσουντ (Κοπεγχάγη, Δανία) - Κριτικές - TripAdvisor\nΓέφυρα Όρεσουντ: Εστιατόρια στην περιοχή\nΔραστηριότητες κοντά σε: Γέφυρα Όρεσουντ\nΓέφυρα Όρεσουντ, Κοπεγχάγη - Κριτικές\nΝο 18 από 349 δραστηριότητες - Κοπεγχάγη\nΜνημεία και αξιοθέατα, Κτίρια αρχιτεκτονικού ενδιαφέροντος, Μνημεία και σημεία ενδιαφέροντος, Γέφυρες Περισσότερα\n“Μία εντυπωσιακή Γέφυρα 20 χιλιομέτρων πού συνδέει δύο Χώρες”\nΕνα εντυπωσιακό επίτευγμα τής Αρχιτεκτονικής καί τής Μηχανικής δημιούργησε αυτή τήν εντυπωσιακή... διαβάστε περισσότερα\n“Μια γέφυρα-δυο χώρες!”\nΣίγουρα αν βρίσκεστε στη Κοπεγχάγη αξίζει να πάρετε το τρένο για Σουηδία (στο Μαλμε), για να... διαβάστε περισσότερα\nΜία εντυπωσιακή Γέφυρα 20 χιλιομέτρων πού συνδέει δύο Χώρες\nΕνα εντυπωσιακό επίτευγμα τής Αρχιτεκτονικής καί τής Μηχανικής δημιούργησε αυτή τήν εντυπωσιακή Γέφυρα πού συνδέει τήν Δανία με τήν Σουηδία καί τήν πόλη τού Μάλμο.Στό πρώτο επίπεδο λειτουργεί η σιδηροδρομική γραμμή καί επάνω απο το τραίνο,υπάρχει αυτοκινητόδρομος .Εμείς επιλέξαμε το τραίνο,το οποίο σέ μισή ώρα...Περισσότερα\nΜια γέφυρα-δυο χώρες!\nΣίγουρα αν βρίσκεστε στη Κοπεγχάγη αξίζει να πάρετε το τρένο για Σουηδία (στο Μαλμε), για να περάσετε πανω απο αυτη τη τεράστια και εντυπωσιακή γέφυρα, που ενώνει τη Δανια με τη Σουηδία. Το τρένο κινείται πολυ γρήγορα και δε θα σας αφήσει να απολαύσετε αυτή...Περισσότερα\nΚάντε τη διαδρομή με τρένο ή πλοίο\nΑν πάρετε το τρένο που πηγαίνει από Κοπεγχάγη στο Μαλμο, σίγουρα θα περάσετε από αυτήν την γέφυρα. Βλέπετε διαφορετικά πράγματα και με ησυχία, όχι όπως όταν οδηγείτε. Αξίζει και δεν είναι ακριβό το εισιτήριο. Αν πάτε με το φέρρυ, θα περάσει μέσα από δίαυλο που...Περισσότερα\nΗ γεφυρα που ενωνει την Κοπεγχαγη με το Μαλμοε ειναι εξαιρετικης αρχιτεκτονικης γεφυρα. Πραγματικα ειναι πολυ ομορφο συναισθημα να ταξιδευεις με το τρενο πανω απο την θαλασσα.\nΠολυ καλη ημερησια εκδρομή.\nΑξιζει να περασεις την γέφυρα για το γραφικο Μάλμε! Βλεπεις και κατι διαφορετικο και ειναι τοσο κοντα που δεν σε κουραζει καθολου.\nενα μεγαλο επιτευγμα ενωνει δυο χωρες που χωριζονται απο θαλασσα,μεγαλη ευκολια για τις μετακινησεις!\nΌχι όπως το περίμενα!!\nΔυστυχώς είχα μεγαλύτερες προσδοκίες για τη διαδρομή μέχρι το Μάλμε περνώντας πάνω από αυτή τη διάσημη γέφυρα.όμως έπεσα έξω διότι επέλεξα να ταξιδέψω με το τραίνο που δν σε άφηνε ν δεις σχεδόν τίποτα από την κατασκευή αυτής.με αυτοκίνητο θα ήταν σίγουρα καλύτερα!!!\nΑν έχετε χρόνο μια εκδρομή στην πόλη Μάλμο της Σουηδίας αξίζει. Εντυπωσιακή διαδρομή πάνω από τη γέφυρα!\nΠερνάς από Δανία στη Σουηδία μέσα σε λίγα λεπτά. Κι ετσι, εκτός από τη Δανία μπορείς να δεις και το γραφικό Μάλμο.\nΗ γεφυρα που ενωνει ΔΑΝΙΑ με ΣΟΥΗΔΙΑ\nΕΧΕΙ μεγαλη κινηση και ετσι δεν συνισταται για αυτοκινητο η λεωφωρειο . Αν προτιμησετε το τρενο σαφως πιο γρηγορα γυρω στα 55' μεχρι το MALMOE για μια βολτα αξιζει\nΛάβετε γρήγορα απαντήσεις από το προσωπικό του Γέφυρα Όρεσουντ και από προηγούμενους επισκέπτες.


Disneyland of the Gods | SAHIEL - Ενημέρωση με άλλο μάτι!\nΤο 1925 ο Charles Fort έγραψε ότι «…σκάφη από άλλους κόσμους έχουν ειδωθεί από εκατομμύρια κατοίκους αυτής της Γης, να εξερευνούν, νύχτα μετά την νύχτα, στους ουρανούς της Γαλλίας, της Αγγλίας, της Νέας Αγγλίας και του Καναδά.»\nΟ Φορτ αναφερόταν σε ένα φαινόμενο που δεν θα υπήρχε επίσημα για άλλα είκοσι δύο χρόνια, και το οποίο επίσημα έπαψε να υπάρχει το 1969, όταν η Αμερικανική Πολεμική Αεροπορία υποτίθεται ότι έκλεισε τον φάκελο έρευνάς του και αποθήκευσε τον εξοπλισμό της του κυνηγιού των UFO. Λοιπόν, ο παράξενος μικρός εκείνος ανθρωπάκος, ήξερε κάτι που οι μεγάλες κυβερνήσεις αυτού του κόσμου δεν το ήξεραν. Το ήξερε από την μεγάλη του έρευνα σε επιστημονικά περιοδικά, εφημερίδες, επιθεωρήσεις, βιβλία, έγγραφα και παλιά έντυπα, ό,τι μυστηριώδεις μηχανές και εναέριες κατασκευές έχουν ειδωθεί ξανά και ξανά κατά την διάρκεια της ανθρώπινης ιστορίας, και ότι οι επιβάτες αυτών των θαυμάτων έχουν συχνά ειδωθεί από τους έκπληκτους γήινους, και, στην πραγματικότητα, μερικοί από τους πιο αγαπημένους μύθους της ανθρωπότητας έχουν βασιστεί στις επαφές με τέτοια αντικείμενα.\nΈνα καλό παράδειγμα είναι ο θρύλος των «Φυλάκων», ή των «Παρατηρητών», των «Εποπτών», (The Watchers). Παράξενα όντα από κάποιο άλλο μέρος ή από κάποιο άλλο χωροχρονικό συνεχές, από πάντοτε κάθονταν στους ουρανούς μας, σιωπηλά παρακολουθώντας μας να παλεύουμε να βγούμε και να ανελιχθούμε από τις σπηλιές μας.\nΣτα βουνά του Θιβέτ, οι αρχαίοι Λάμας γνώριζαν τα πάντα για τους «Watchers». Μερικές φορές, εκεί, ακόμη και οι Δυτικοί έπεφταν επάνω τους, σε εκείνη την τόσο μακρινή κι αφιλόξενη χώρα. Ο Nicholas Roerich, ο μεγάλος καλλιτέχνης, εξερευνητής και ανθρωπιστής, ανέφερε ότι είδε λαμπερούς μεταλλικούς δίσκους στο φως της ημέρας να πετούν πάνω από τα Ιμαλάια, στην δεκαετία του 1920. Ο Frank Smythe, ο φημισμένος ορειβάτης, παρατήρησε «μία παλλόμενη γυαλιστερή τσαγιέρα» στον ουρανό από πάνω του, καθώς αγωνιζόταν να σκαρφαλώσει ένα ψηλό βουνό στο Νεπάλ. Πριν δει αυτό το παράξενο ιπτάμενο αντικείμενο, είχε την ανησυχητική αίσθηση ότι κάποιος ή κάτι τον παρακολουθούσε, με καλή πρόθεση, σαν να ανησυχούσε για την ασφάλειά του.\nΣτις φημισμένες μεγάλες χρονιές των UFO, του 1966, 1967 και 1968, ιεραπόστολοι στην στέγη του κόσμου, στα Ιμαλάια, έγραψαν επιστολές περιγράφοντας τις δικές τους επαφές με τα φαντασματικά αεροσκάφη. Την ίδια ακριβώς περίοδο, μια χούφτα επιστήμονες που εργάζονταν στην απομονωμένη Ανταρκτική, έστελναν αναφορές ότι παρακολουθούσαν ξανά και ξανά μεγάλα σφαιρικά αντικείμενα αγνώστου προέλευσης να πετάνε πάνω από τις παγωμένες εκτάσεις κοντά στον Νότιο Πόλο.\nΟι Watchers απόλαυσαν έναν ακόμη χρόνο τουρισμού πάνω από αυτήν την κοσμική Disneyland την περίοδο 1973-75, εμφανιζόμενοι σχεδόν παντού ταυτόχρονα, κι έπειτα εξαφανιζόμενοι άλλο τόσο απότομα και μυστηριωδώς όπως ήρθαν. Το ίδιο έγινε την δεκαετία του 1980 και του ’90. Από την μακρά και λεπτομερή Ιστορία αυτού του φαινομένου, ξέρουμε ότι δεν έχουμε δει ακόμη τους τελευταίους, κι ότι το φαινόμενο θα συνεχιστεί. Θα επιστρέψουν, και μια νέα γενιά νέων ανθρώπων θα σταθούν πάνω στους λόφους της Γης και θα μελετούν τους νυχτερινούς ουρανούς με προσδοκία.\nΘεοί ή Διαστημάνθρωποι;\nΈνα πρωινό τού έτους 40.000 π.κ.ε. ένας τριχωτός ζωάνθρωπος άκουσε έναν ισχυρό βόμβο έξω από τη σπηλιά του. Όταν σύρθηκε μέχρι την είσοδο της, έμεινε έκπληκτος βλέποντας μια παράξενη εισβολή στο κουρελιασμένο περιβάλλον του: ένα λαμπερό ιπτάμενο μεταλλικό αντικείμενο, στεφανωμένο με διαφανή παράθυρα. Πίσω από αυτά τα παράθυρα έστεκαν οι σιωπηλοί Watchers, οι Επόπτες, τα πρόσωπά τους σκοτεινά και ανέκφραστα. Ο ζωάνθρωπος οπισθοχώρησε και, προς όφελος των απογόνων του, σκίτσαρε το παράξενο αντικείμενο στον πέτρινο τοίχο της σπηλιάς του. Τα σκίτσα αυτά ακόμη υπάρχουν, στην Αφρική, στην Αυστραλία, στην Γαλλία και στην Κίνα.\nΉταν αυτοί οι Watchers, Θεοί, όπως υπέθεσε ο πρώτος άνθρωπος ότι ήταν, ή ήταν αστροναύτες από κάποιον μακρινό πλανήτη; Ίσως ήταν γήινοι, όντα από κάποια εξαίσια ήπειρο χωρισμένη και προστατευμένη από τους ωκεανούς από τις εχθρικές ζούγκλες των ανθρώπων των σπηλαίων, όντα που ευημερούσαν σε μια χώρα όπου η μαγεία και η τεχνολογία ήταν ένα. Οι ιπτάμενες μηχανές τους διασκορπίζονταν σε όλον τον κόσμο, και παρακολουθούσαν αποστασιοποιημένα καθώς ο ζωάνθρωπος εμφανιζόταν και πολλαπλασιαζόταν.\nΑργότερα, καθώς οι άνθρωποι εξαπλωνόντουσαν αργά σε όλο το τοπίο, οι Watchers ήρθαν από τους ουρανούς και από τις θάλασσες για να προσφέρουν ευγενή βοήθεια. Δίδαξαν στους ανθρώπους να καλλιεργούν την γη, και τους έδωσαν τα βασικά για την νομοθεσία και για τα μαθηματικά. Ο άνθρωπος, με την σειρά του, αφιέρωσε τα μεγαλύτερα έργα του σε αυτούς τους Θεούς. Δημιούργησε γλυπτά με τις μορφές τους πάνω σε πέτρες. Οι τέχνες του χορού, της ζωγραφικής, της γλυπτικής, και της εξιστόρησης, όλες άρχισαν ως ένα μέσο εξύμνησης των θαυμαστών Watchers.\nΜε την πάροδο του χρόνου, οι καλοί Watchers άλλαξαν. Άρχισαν πρώτα να απαιτούν θυσίες ζώων, κι έπειτα ανθρωποθυσίες. Διεκδίκησαν την ευθύνη για τις φυσικές καταστροφές, και ο άνθρωπος άρχισε να τους φοβάται. Σε όλον τον κόσμο χτίστηκαν μεγάλες πυραμίδες, και όμορφες νεαρές γυναίκες αφήνονταν στους ναούς πάνω στις κορυφές τους σε ειδικές εποχές του χρόνου. Οι Θεοί ερχόντουσαν κάτω, από τον ουρανό, και, σύμφωνα με όλους τους θρύλους, ζευγάρωναν με τις γυναίκες.\nΑυτές οι γυναίκες γεννούσαν ιδιαίτερα παιδιά, γίγαντες με εκπληκτική φυσική και ψυχική δύναμη, οι οποίοι πήραν την ηγεσία φυλών και ολόκληρων εθνών. Ο κόσμος χωρίστηκε σε έναν αριθμό ζωνών ή βασιλείων, που το καθένα τους κυβερνιόταν από ένα από αυτά τα υβρίδια βασιλιάδες. Για να διατηρήσουν την Θεϊκή τους γενεαλογία, οι βασιλικές οικογένειες ήταν ενδογαμικές. Αλλά οι Watchers κρατούσαν τον έλεγχο με το να εμφανίζονται συχνά μπροστά στους βασιλιάδες και δίνοντας διαταγές, ακόμη και καταστρώνοντας τα σχέδια μάχης για τους αρχαίους πολέμους.\nΟι άνθρωποι πειθαρχούνταν έτσι ώστε να υπακούνε τους βασιλιάδες και τους Θεούς τους χωρίς αμφισβήτηση. Στην ουσία, αυτοί οι Θεοί είχαν τη Γη στην κατοχή τους, ιδιόκτητη, και είχαν άμεσο έλεγχο πάνω σε όλους τους κατοίκους της μέσα από το σύστημα των Θεών και των βασιλιάδων –ένα σύστημα που ισχύει ακόμη σε πολλά μέρη του κόσμου στην σύγχρονη εποχή.\n«Νομίζω ότι Είμαστε Ιδιοκτησία» Ο Charles Fort αναγνώριζε τη λεπτεπίλεπτη δομή της ανθρώπινης Ιστορίας όταν δήλωνε: «Νομίζω ότι είμαστε ιδιοκτησία. Κάποιος κατέχει αυτή τη Γη. Όλοι οι άλλοι ειδοποιούνται να μη πλησιάζουν…»\nΟι Θεοί ήταν, κάποτε, πολύ αληθινοί, και οι οδηγίες τους προς την ανθρωπότητα δεν δίδονταν από ενδιαφέρον για την ανθρώπινη κατάσταση αλλά ήταν υπολογισμένες ώστε να προστατεύουν την ίδια τη Γη! Ο άνθρωπος δεν ήταν παρά ένα πιόνι σε ένα σκοτεινό και απαγορευμένο ουράνιο παιχνίδι σκακιού. Γεγονότα που φαίνονταν τελείως ακατανόητα σε μία γενιά, ξαφνικά αποκτούσαν σπουδαίο νόημα πολλές γενιές αργότερα. Προσπαθήσαμε να κάνουμε λογική τη μοίρα μας με επινοημένες θεολογίες και κοσμολογίες. Ξαναγράψαμε την Ιστορία ώστε να ταιριάζει με τις ιδέες και τα ιδανικά μας και να καλύπτει τα συνήθως άσχημα κίνητρά μας. Η αληθινή μας Ιστορία έγινε μύθος, και οι νέοι μύθοι μας έγιναν το υποκατάστατο της Ιστορίας μας…\nΕκείνο το τμήμα της Ιστορίας και της Προϊστορίας που έστεκε κενό πέρα από τις αδύναμές μας μνήμες, γέμισε για εμάς από οντότητες που υποστήριζαν ότι ανήκαν στις τάξεις των Watchers. Μια προφορική Ιστορία δόθηκε στους ανθρώπους που συμβουλεύονταν τους Watchers, και δεχθήκαμε μεγάλο μέρος της χωρίς αμφισβήτηση. Αφότου καταστράφηκαν οι μεγάλες βιβλιοθήκες της Κίνας και της Αιγύπτου, οι προφήτες μας γέμιζαν το κενό από τα χαμένα κεφάλαια της ανθρώπινης προόδου.\nΠεράσαμε εποχές μαγείας, όπου η δεισιδαιμονία και ο φόβος του Αγνώστου έριχναν βαθιές σκιές πάνω στην ανθρώπινη ψυχή. Αργότερα, όταν αγκαλιάσαμε εκ νέου τους κοσμικούς Κυρίαρχους και σκλαβωθήκαμε στα σκοτεινά χρόνια του Μεσαίωνα, ξαναγράψαμε την Ιστορία. Το 1848 αρχίσαμε τη μακρά και επίπονη απόδραση από το σύστημα των Θεών και των βασιλιάδων και εισαχθήκαμε στη σύγχρονη βιομηχανική εποχή.\nΟι Πολιτικές ιδεολογίες αντικατέστησαν την Θρησκεία ως δυνάμεις που μας κινούσαν, και οι παλιοί Θεοί έγιναν ομιχλώδη και μυθικά όντα, ενώ οι νέοι Θεοί, τα υποτιθέμενα όντα από το εξώτερο διάστημα, εμφανίστηκαν στους αγρούς και στα λιβάδια μας. Είναι άραγε ο Ashtar (Ashtar Command), ο αυτοανακυρηγμένος αρχηγός της Γαλαξιακής Ομοσπονδίας, απλά μια νεότερη εκδοχή της Ashtoreth, της αρχαίας Θεάς με τα πολλά στήθη;\nΣτο Μεταξύ, Πίσω στην Ατλαντίδα.\nΠερίπου πριν από τριακόσια χρόνια –ή και λιγότερο– σταματήσαμε να πιστεύουμε στις μάγισσες, στους δαίμονες, στα ξωτικά, και γίναμε πολύ επιστημονικοί. Τελικά καταφέραμε να κατανοήσουμε ότι η Γη περιστρέφεται γύρω από τον Ήλιο, και όχι το αντίθετο. Ακόμη, φτάσαμε στο σημείο να ανακαλύψουμε ότι το αίμα στο σώμα μας κυκλοφορεί μέσα από φλέβες και αρτηρίες. Το 1969 ο Neil Armstrong επέστρεψε από το Φεγγάρι με τα νέα ότι τελικά δεν ήταν φτιαγμένο από τυρί.\nΥπάρχουν, παρ’ όλα αυτά, ανησυχητικά στοιχεία ότι καμία από αυτές τις πληροφορίες δεν είναι νέα. Ο πλανήτης μας είναι ηλικίας τουλάχιστον τριών δισεκατομμυρίων ετών, και υπάρχουν αυξανόμενα σοβαρά στοιχεία ότι μεγάλοι πολιτισμοί υπήρξαν εδώ όταν οι πρόγονοί μας σκαρφάλωναν ακόμη στα δέντρα. Μάλλον γνώριζαν τα πάντα για την κυκλοφορία του αίματος και για τα ορυκτά περιεχόμενα του φεγγαριού. Και φαίνεται ότι γνώριζαν πράγματα για τον πλανήτη μας που εμείς ακόμη προσπαθούμε να ανακαλύψουμε ξανά.\nΣτη δεκαετία του 1920, ένας άντρας που ονομαζόταν Alfred Watkins στάθηκε στην κορυφή ενός λόφου στην Αγγλία και ξαφνικά παρατήρησε κάτι που κανείς άλλος στη σύγχρονη εποχή δεν είχε μπει στον κόπο να δει. Απλωμένες κατά μήκος των λοφοσειρών υπήρχαν λεπτές γραμμές ή μονοπάτια, ακολουθώντας απόλυτα ευθείες πορείες για μίλια και μίλια. Ταξίδευαν στο πιο κακοτράχαλο πεδίο, ανάμεσα σε απότομα βουνά, περνώντας μέσα από βάλτους και βούρκους, συνδέοντας τα πιο αρχαία μεγαλιθικά μνημεία της Αγγλίας όπως το Stonehenge και τα Tumuli (τους τεχνητούς γήλοφους ή «τούμπες»). Αυτές οι γραμμές ή Leys, όπως τώρα ονομάζονται, ήταν φανερό πως είχαν χαραχτεί πριν από χιλιάδες χρόνια από κάποια άγνωστη φυλή, για κάποιον άγνωστο σκοπό.\nΣυνοδευτικά αυτών των Leys υπάρχουν τεράστια τεχνητά κατασκευασμένα αναχώματα που δεν φαίνονται να έχουν γίνει για κανέναν πρακτικό λόγο. Δεν μπορεί να ήταν τμήμα κάποιου αρδευτικού συστήματος, και είναι πολύ χαμηλά για να αποτελούσαν οχυρωματικά έργα. Το μυστήριο μεγάλωνε όλο και πιο πολύ, διότι τα Leys του Watkins με τίποτε δεν υπήρχαν μόνο στην Αγγλία. Ακριβώς ίδια συστήματα βρίσκονται στη Νότιο Αμερική, στην Αφρική, στην Κίνα, και αλλού.\nΣε κάποια εποχή στο πολύ μακρινό παρελθόν, οι πρωτόγονοι άνθρωποι παντού, είχαν αφοσιωθεί στην κατασκευή αυτών των μονοπατιών και των παράξενων μνημείων που τα διακοσμούν. Τεράστιος κόπος και εργασία πρέπει να χρειάστηκαν, με χιλιάδες ανθρώπους να παλεύουν για γενεές επί γενεών, να μεταφέρουν καλάθια με χώμα και γιγάντιες πέτρες, πολλές φορές για εκατοντάδες μίλια, για να κατασκευάσουν αυτά τα πράγματα. Όμως, γιατί;\nΊχνη Ενός Χαμένου Κόσμου\nΣε πολλά απομονωμένα νησιά του Ειρηνικού υπάρχουν τεράστια μεγαλιθικά έργα τόσο εντυπωσιακά όσο το Stonehenge. Μερικά από αυτά τα μνημεία είναι φτιαγμένα από πέτρες που δεν βρίσκονται καν στα νησιά αυτά. Στον κοραλλιογενή ύφαλο του Tonga-Tabu, για παράδειγμα, βρήκαμε δύο ορθόστητες πέτρινες στήλες βάρους εβδομήντα τόνων η καθεμιά, σκεπασμένες από έναν πέτρινο σταυρό που ζυγίζει εικοσιπέντε τόνους. Μα, αρχικά πώς έφεραν οι κατασκευαστές αυτές τις τιτάνιες πέτρες στον ύφαλο; Και γιατί να το κάνουν; Γιατί να μπουν στον κόπο;\nΗ αρχαία πόλη του Metalanim στην ακτή του νησιού Ponape στη Μικρονησία, τώρα δεν είναι παρά ερείπια, αλλά κάποτε μπορεί να στέγαζε δύο εκατομμύρια ανθρώπους. Κανείς δεν γνωρίζει ποιοι την έχτισαν και πότε. Μερικοί από τους μεγάλιθους σε αυτά τα ερείπια ζυγίζουν είκοσι τόνους, και η πέτρα που έχει χρησιμοποιηθεί για το χτίσιμο της πόλης δεν προέρχεται από το νησί. Κανάλια και τεχνητά ποτάμια διατέμνουν την πόλη, μερικά από αυτά είναι αρκετά μεγάλα ώστε να πλεύσει σε αυτά ένα σύγχρονο πολεμικό πλοίο.\nΤρεις χιλιάδες μίλια πιο νοτιοανατολικά της νήσου Ponape, στο σχεδόν μικροσκοπικό νησί Malden στην αλυσίδα των νήσων Line, υπάρχουν τα ερείπια από σαράντα (!) πέτρινους ναούς, των οποίων η αρχιτεκτονική είναι εντελώς όμοια με αυτήν του Metalanim. Δρόμοι από βασάλτη ξεκινούν από αυτά τα ερείπια και οδηγούν στον Ειρηνικό Ωκεανό. Το νησί είναι ακατοίκητο και είναι καλυμμένο από guano (περιττώματα πουλιών). Αλλά αν τραβήξουμε μια φανταστική ευθεία γραμμή νότια από το Malden για χίλια διακόσια μίλια, φτάνουμε στο Rarotonga στα νησιά Cook. Ενας άλλος αρχαίος δρόμος από βασάλτη βγαίνει μέσα από τον Ειρηνικό Ωκεανό…\nΆλλα διάσπαρτα νησιά του Ειρηνικού, βρίθουν από τεράστιους τεχνητά κατασκευασμένους λόφους «τούμπες» σαν αυτούς που βρίσκονται από άκρη σ’ άκρη στις Ηνωμένες Πολιτείες και στην Αγγλία (και στην Ελλάδα). Και πολλά παράξενα αγάλματα, αν και οι ιθαγενείς του Ειρηνικού δεν ήταν κατασκευαστές αγαλμάτων.\nΤο αινιγματικό δίκτυο των Leys στην Αγγλία, είναι με κάποιον τρόπο συνδεδεμένο με παρόμοιους σχηματισμούς στην Κίνα στην άλλη άκρη του κόσμου. Τεράστια τεχνητά αναχώματα και γήλοφοι έχουν μετρηθεί από τον αέρα στη Φλόριντα, στην Αγγλία, και στο Περού. Το τεχνητό πεδίο αναχωμάτων στη λίμνη Titicaca ψηλά στις Άνδεις καλύπτει διακόσιες χιλιάδες στρέμματα και απλώνεται σε μήκος πάνω από διακόσια μίλια. Όλα αυτά τα πράγματα μοιάζουν να συνδέονται, σαν να ήταν κάποτε τμήματα ενός μεγάλου πολιτισμού –μιας κοινής κουλτούρας που απλώθηκε σε όλον τον κόσμο κι έπειτα πέθανε.\nΚατά τον τελευταίο αιώνα πέτρινα κιβώτια ξεθάφτηκαν από τους τεχνητούς λόφους (mounds) της Κοιλάδας του Μισσισσιππή, και βρέθηκαν να είναι απολύτως όμοια με πέτρινα κιβώτια που ξεθάφτηκαν από τεχνητούς λόφους στο Yorkshire της Αγγλίας. Αλλά αποκαλούμε τα αμερικανικά Tumuli, «Ινδιάνικες Τούμπες» (Indian Mounds), παρ’ όλο που όλοι οι Αμερικανοί Ινδιάνοι αρνούνται ότι γνωρίζουν οτιδήποτε για το ποιος τις κατασκεύασε και γιατί.\nΣτις αρχές της δεκαετίας του 1800, μια μεγάλη θρησκεία ιδρύθηκε από ένα αγόρι που ονομαζόταν Joseph Smith, ο οποίος ανακάλυψε ένα πέτρινο κιβώτιο γεμάτο με χρυσές πινακίδες μέσα σε μία τούμπα στην πολιτεία της Νέας Υόρκης. Υποστήριξε ότι κατάφερε να μεταφράσει τις πλάκες και έτσι παρουσίασε τη Βίβλο των Μορμόνων, μια υποτιθέμενη Ιστορία της Βορείου Αμερικής των αρχαίων καιρών.\nΈνας μεγάλος αριθμός λογίων –και όχι μια ντουζίνα εκκεντρικοί τύποι– έχουν μελετήσει σοβαρά αυτά τα μεγάλα αρχαιολογικά μυστήρια, και τα έχουν αποδεχθεί ως αποδείξεις για την ύπαρξη των χαμένων ηπείρων της Ατλαντίδας και της Μου (ή Λεμουρίας). Και, στην ουσία, αυτά τα πράγματα στ’ αλήθεια μοιάζουν να επιβεβαιώνουν αρχαίους μύθους που μιλούν για μια υπερ-κουλτούρα που άνθισε στον Ατλαντικό ή στον Ειρηνικό πριν από χιλιάδες χρόνια. Αν ρίξεις και μερικά άλλα συστατικά μέσα στην κατσαρόλα, όπως π.χ. οι χάρτες του Piri Re’is, μια εκπληκτική εικόνα του αρχαίου κόσμου παίρνει μορφή. (Οι χάρτες του ναυάρχου Piri Re’is φτιάχτηκαν το 1513, αντιγραμμένοι από πολύ αρχαιότερους χάρτες, και δείχνουν μέρη του κόσμου μας που τότε μάς ήταν εντελώς άγνωστα, ανάμεσά τους και την Ανταρκτική)…\nΜα, Πού Πήγανε;\nΈχουμε μια αρκετά πλήρη Ιστορία των τελευταίων δύο χιλιάδων ετών, και μια μισοψημένη αρχαιολογική ανακατασκευή των τελευταίων περίπου πέντε χιλιάδων ετών. Αλλά έχουμε τόσα πολλά κενά στις γνώσεις μας ώστε οι περισσότερες από τις δημοφιλείς αρχαιολογικές θεωρίες αληθινά έχουν πολύ μικρό όφελος. Στ’ αλήθεια, δεν μπορούμε καν να είμαστε σίγουροι ότι οι Αιγύπτιοι έχτισαν τη Μεγάλη Πυραμίδα της Γκίζα.\nΟ καθηγητής Peter Tompkins, για παράδειγμα, εξέχουσα αυθεντία στο ζήτημα της Πυραμίδας, έχει δηλώσει: «…καθώς όλο και περισσότερα ανακαλύπτονται, μπορούν να ανοίξουν μια πύλη που οδηγεί σε έναν ολόκληρο νέο πολιτισμό του παρελθόντος, και σε μια πολύ μακρύτερη Ιστορία του Ανθρώπου από αυτήν που θεωρούσαμε μέχρι σήμερα…»\nΓενικά θεωρείται ότι οι Βρετανικοί Νήσοι κατοικούνταν από διάσπαρτες φυλές πολύ πρωτόγονων ανθρώπων των σπηλαίων, την εποχή που κατασκευάστηκε το Stonehenge και τα Leys. Παρ’ όλα αυτά, πρόσφατες μελέτες με τη βοήθεια ηλεκτρονικών υπολογιστών έδειξαν χωρίς αμφιβολία ότι το Stonehenge ήταν μια πολύ σοφιστικέ κατασκευή, χτισμένο από κάποιους με σύγχρονες γνώσεις αστρονομίας. Με τίποτε δεν ήταν έργο ανθρώπων των σπηλαίων.\nΚαι τα Leys ήταν ήδη αρχαία όταν εισέβαλλαν στην Βρετανία οι Ρωμαίοι. Στην πραγματικότητα, οι Ρωμαίοι έφτιαξαν πολλούς από τους δρόμους τους κατά μήκος των παλαιών Leys. Η Μεγάλη Πυραμίδα υπήρχε ήδη όταν σχηματίστηκαν οι πρώτες αιγυπτιακές αυτοκρατορίες, όπως και οι μεγάλες τούμπες της Βορείου και Νοτίου Αμερικής ήταν ήδη εκεί όταν εμφανίστηκαν στο προσκήνιο οι πρώτοι Ινδιάνοι.\nΤο αναπάντητο ερώτημα είναι: Ποιοι προηγήθηκαν του σύγχρονου Ανθρώπου, και τί τους συνέβη;\nΌποιοι κι αν ήταν, εμπνεύστηκαν από κάτι ή από κάποιον να κατασκευάσουν μεγάλα εδαφικά σημάδια που μπορείς να τα δεις μόνο από τον αέρα. Τα Leys της Αγγλίας περνούσαν απαρατήρητα για εκατοντάδες χρόνια ώσπου να τα εντοπίσει ο κύριος Watkins από την κορυφή εκείνου του λόφου. Από τότε, εναέριες έρευνες έχουν ανακαλύψει αρχαιότατες γιγάντιες φιγούρες χαραγμένες στους λόφους και στις κοιλάδες της Μεγάλης Βρετανίας. Βρέθηκαν γιγάντια άλογα και ακόμη και η μορφή ενός τεράστιου ανθρώπου των σπηλαίων να κρατάει ένα ρόπαλο. Είναι σχεδόν σαν κάποιος να σημαδεύει έναν λόφο για να πληροφορεί κάποιους ιπτάμενους επισκέπτες ότι «Άνθρωποι των Σπηλαίων Ζουν Εδώ!»\nΣτις Ηνωμένες Πολιτείες, πολλές από τις μεγάλες τούμπες του Οχάιο, της Μινεσότα και του Μισσισσιππή, έχουν φτιαχτεί έτσι ώστε να μοιάζουν με τις φιγούρες ερπετών και ελεφάντων. Ελέφαντες! Τα ζώα αυτά έχουν εκλείψει από την Αμερική εδώ και πολλές χιλιάδες χρόνια. Και πάλι, μπορείς να σταθείς στην κορυφή μιας από αυτές τις τούμπες και ποτέ να μην αναγνωρίσεις το αληθινό σχήμα της. Μπορείς να το δεις μόνο από τα αεροπλάνα.\nΑπό την Φλόριντα ως την Καλιφόρνια, υπάρχουν αινιγματικά σχέδια από γραμμές χαραγμένες στο έδαφος, ορατά μόνο από τον αέρα, όπως και οι θαυμαστές «Γραμμές της Nazca» στην περουβιανή έρημο, οι οποίες σχηματίζουν αράχνες, φίδια, και άλλα ζώα, τα οποία μπορούν να αναγνωριστούν μόνο κοιτώντας τα από αεροπλάνο. Άραγε, γιατί οι μυστηριώδεις πρόγονοί μας αφιέρωσαν τόσο πολύ χρόνο και τόσο πολύ κόπο και ενέργεια, κατασκευάζοντας όλα αυτά τα –φαινομενικά άχρηστα– κατασκευάσματα, όπως τα εδαφικά γραμμικά σχέδια και τις τούμπες;\nΜέχρι το περιπετειώδες ταξίδι του Μάρκο Πόλο, η Κίνα ήταν πολύ απομονωμένη από τον δυτικό κόσμο. Δεν υπήρχε καμία επικοινωνία ανάμεσα στην αρχαία Κίνα και την αρχαία Βρετανία, παρ’ όλα αυτά και οι δύο αυτές τελείως απομακρυσμένες μεταξύ τους χώρες διατηρούσαν πανομοιότυπους θρύλους για τους μεγάλους δράκους. Κατά μήκος των Leys της Βρετανίας υπάρχουν αναρίθμητες εκκλησίες και μνημεία που υψώθηκαν για να μνημονεύουν ιστορικές μάχες με άγριους δράκους, αποτρόπαια κτήνη που περιγράφονται σχεδόν με τον ίδιο τρόπο όπως οι κινέζικοι δράκοι.\nΑλλά οι θρύλοι των κινέζικων δράκων προεκτείνονταν πέρα από τις απλές μάχες με άγρια και παράξενα κτήνη. Οι Κινέζοι σχεδίασαν τα «μονοπάτια των δράκων», σημειώνοντας ότι παράξενα ιπτάμενα αντικείμενα εμφανίζονταν χρόνο μετά τον χρόνο ακολουθώντας τις ίδιες διαδρομές. Αυτές οι διαδρομές έγιναν ιερές, και πρόσωπα με υψηλές θέσεις στην κοινωνία θάβονταν προσεκτικά σε τούμπες και μικρούς τεχνητούς λόφους φυτεμένους σε αυτές τις διαδρομές.\nΟι Κινέζοι, επίσης, ανέπτυξαν την πολύπλοκη ιδέα τους για το Γιν και το Γιανγκ, που το συνέδεαν και με όλα αυτά, πιστεύοντας ότι τα ηλεκτρομαγνητικά ρεύματα ή τα πεδία δύναμης ακολουθούσαν συγκεκριμένες γραμμές ενός δικτύου. Αυτό το δίκτυο χαρτογραφήθηκε μέσα στους αιώνες, και σημαδεύτηκε στο τοπίο σχεδόν με τον ίδιο τρόπο όπως τα Leys της Αγγλίας.\nΣτη δεκαετία του 1950, ο μεγαλύτερος UFOλόγος της Γαλλίας, ο Aime Michel, ανακάλυψε ότι τα UFO ακολουθούσαν συγκεκριμένες διαδρομές πάνω από τη Γαλλία, χρόνο μετά τον χρόνο. Άλλοι UFOλόγοι, όπως ο εκλιπών Dr. Fontes της Βραζιλίας, προέκτειναν αυτήν την ανακάλυψη και προσπάθησαν να εντοπίσουν παγκόσμιες συγκεκριμένες διαδρομές των UFO. Αυτό το «Μυστήριο των Ευθειών Γραμμών» (The Straight Line Mystery) έγινε ένα UFOλογικό αμφιλεγόμενο αίνιγμα. Κάποιοι επιστήμονες είπαν ότι ισχύει, άλλοι το θεώρησαν ανοησία. Στις Η.Π.Α., για παράδειγμα, έχει παρατηρηθεί ότι τα UFO φαίνονται να εμφανίζονται συχνά στις περιοχές με τις τούμπες του Ohio, κλπ, κι ακόμη φαίνεται να ακολουθούν συγκεκριμένες γραμμές ανάμεσα σε τέτοιες περιοχές.\nΑυτός ο πλανήτης είναι περικυκλωμένος από ένα μαγνητικό πεδίο το οποίο ακολουθεί διαφορετικές πορείες σε διαφορετικά μέρη του κόσμου. Οι τόποι που έχουν σημαδευτεί από μαγνητικές ανωμαλίες και παράξενες συμπεριφορές των πυξίδων, πραγματικά φαίνονται να συγκεντρώνουν περισσότερες θεάσεις UFO από τόπους όπου ο φυσικός μαγνητισμός είναι πιο νορμάλ. Ακόμη πιο παράξενο είναι το γεγονός ότι πολλοί από τους αρχαίους ναούς, και της Δύσης και της Ανατολής, είχαν χτιστεί προσεκτικά ακριβώς πάνω από σημεία με μαγνητικές ανωμαλίες. Μα, πώς εντόπιζαν αυτά τα σημεία οι αρχαίοι άνθρωποι;… Ήταν η επιστήμη τους όσο αναπτυγμένη είναι η δική μας;\nΊσως, όμως, να εντόπιζαν αυτά τα μέρη μόνο με την παρατήρηση, με το να μελετούν τις πτήσεις των μυστηριωδών ιπτάμενων αντικειμένων, αιώνα μετά τον αιώνα, ώσπου υπολόγισαν τις ακριβείς τους διαδρομές και μπόρεσαν να σημαδέψουν τα κομβικά μέρη όπου αυτές οι διαδρομές τέμνονταν. Άραγε, μετά έκαναν σχέδια πάνω στο έδαφος για να καθοδηγούν –ή, κατά κάποιον τρόπο, για να τιμήσουν– αυτούς τους αέριους επισκέπτες;\nΗ Τραγωδία του Βίλχελμ Ράιχ\nΟ Dr. Wilhelm Reich αναγνωρίστηκε ως ένας από τους λαμπρότερους ψυχιάτρους της εποχής του. Ήταν στενός φίλος και συνεργάτης του Sigmund Freud. Τα βιβλία του για την ψυχιατρική αντιμετωπίζονται πλέον ως «standard texts». Αλλά, την δεκαετία του 1950, o Dr. Reich ανέπτυξε μία παράξενη εμμονή. Αποσύρθηκε σε ένα σπίτι στο Maine για να εργαστεί πάνω σε μία περίτεχνη θεωρία. Κατέληξε μεταξύ άλλων, ότι υπάρχει ένα πεδίο δύναμης υψηλών συχνοτήτων, το οποίο μάς περιβάλλει, και παρέχει ενέργεια και ζωή. Το ονόμασε Οργόνη (Orgone).\nΜε πολλούς τρόπους, οι θεωρίες της Οργόνης του Reich ήταν ταυτόσημες με αρχαίες κινεζικές πεποιθήσεις. Ο Reich υποψιαζόταν ότι τα UFO (τα οποία ο ίδιος και φίλοι του, έβλεπαν συχνότατα στο Maine) κάπως χρησιμοποιούσαν αυτήν την Οργόνη για την κίνησή τους, και ο ίδιος κατασκεύασε συσκευές οι οποίες, έκαναν τα UFO να εκρήγνυνται ή να διαλύονται!\nΣήμερα πολλοί επιστήμονες είναι αφοσιωμένοι σε έρευνες παρόμοιες με αυτές του Reich. Μπορεί να είμαστε στο κατώφλι νέων συνταρακτικών ανακαλύψεων που θα εξηγήσουν κάποια από αυτά τα αρχαία μυστήρια. Αλλά, κατά μία έννοια, η Ιστορία μοιάζει να επαναλαμβάνει τον εαυτό της. Ίσως απλά να ανακαλύπτουμε ξανά αυτά που οι αρχαίοι ήδη γνώριζαν.\nΚατά τα τελευταία είκοσι χρόνια, Γερμανοί επιστήμονες από το Ινστιτούτο Εξωγήινης Φυσικής Max Planck του Μονάχου, συνεργάζονται με τη NASA για να χαρτογραφήσουν το μαγνητικό πεδίο της Γης. Εκατοντάδες πύραυλοι έχουν εκτοξευθεί στην ανώτερη στρατόσφαιρα σε όλον τον κόσμο, όπου απελευθερώνουν σύννεφα αερίων βαρίου (barium gas). Αυτά τα φωτεινά σύννεφα απλώνονται στο μαγνητικό πεδίο όπως τα ρινίσματα σιδήρου που συγκεντρώνονται γύρω από έναν μαγνήτη. Αυτά τα πειράματα, και πολλά άλλα σαν κι αυτά, έχουν περάσει απαρατήρητα από το κοινό, (παραδόξως ακόμη και από τους δημοσιογράφους, αλλά και από τους περισσότερους επιστήμονες), αλλά η σύγχρονη επιστήμη φαίνεται ότι προσπαθεί να κατανοήσει αυτά τα προβλήματα και αυτά τα μυστήρια. Ο Dr. Reich μπορεί κάποτε να χαρακτηρίζεται και να χαιρετίζεται ως ένας μεγάλος πρωτοπόρος…\nΣυνδέοντας τα Μυστήρια\nΑνά τον κόσμο έχουν βρεθεί στοιχεία ότι οι αρχαίοι άνθρωποι είχαν μια εκπληκτική γνώση της αστρονομίας. Πέτρινα ημερολόγια που βρέθηκαν στη Νότιο Αμερική είναι τελείως ακριβή και στο σημείο της σύγχρονης γνώσης μας. Αρχαία αρχεία από τη Μέση Ανατολή αποκαλύπτουν γνώσεις που θα μπορούσαν να έχουν αποκτηθεί μόνο από τη χρήση τηλεσκοπίων και ειδικών σύγχρονων συσκευών. Τα αινιγματικά συστήματα των Γραμμών Ley της Βρετανίας και της Κίνας αποδεικνύουν ότι οι αρχαίοι άνθρωποι γνώριζαν όσα -ή και περισσότερα από όσα- γνωρίζουμε για το μαγνητικό πεδίο της Γης.\nΠολλοί θρύλοι των παλαιών ανθρώπων προτείνουν ότι οι «Ουράνιοι Άνθρωποι» που κάποτε επισκέπτονταν τη Γη, μάς δίδαξαν τις τεχνικές της γεωργίας και της αστρονομίας. Αυτοί οι μυστηριώδεις «Θεοί» ήταν τόσο μεγάλης σημασίας και σπουδαιότητας για τη ζωή των αρχαίων ανθρώπων, ώστε τα μόνα ίχνη που έχουν απομείνει από πολλούς αρχαίους πολιτισμούς δεν είναι παρά τα πέτρινα μνημεία και οι ναοί που κατασκευάστηκαν προς τιμήν αυτών των Θεών.\nΕίναι άραγε πιθανό -πρέπει να αναρωτηθούμε- αυτοί οι «Ουράνιοι Άνθρωποι» να ξεγέλασαν τους αρχαίους ανθρώπους στο να κατασκευάσουν σημαδούρες για να τους βοηθήσουν στις περιηγήσεις τους πάνω από αυτόν τον πλανήτη;…\nΓια παράδειγμα, τα Leys είναι άχρηστα ως δρόμοι, αλλά όντως σημαδεύουν την ροή των μαγνητικών ρευμάτων. Άραγε, τα σκάφη των «Ουράνιων Ανθρώπων» εξαρτώνται από αυτά τα μαγνητικά ρεύματα όπως τα ανεμοπλάνα εξαρτώνται από τα ρεύματα του αέρα; Άραγε, χαρτογραφήσαμε όλον αυτόν τον πλανήτη για να ικανοποιήσουμε τις ανάγκες των μυστηριωδών αέριων Θεών;\nΟ Dr. Reich ήταν στον σωστό δρόμο. Υπάρχουν δυνάμεις που μας περιβάλλουν, οι οποίες ήταν πολύ καλά γνωστές στους αρχαίους ανθρώπους, και οι οποίες έχουν χαλαρά οριστεί στην μαθηματική τέχνη της αστρολογίας, και αποτελούν ζωτικό μέρος του μυστηρίου των UFO.\nΤι θα συμβεί όταν επιτέλους μάθουμε τις απαντήσεις σε αυτούς τους γρίφους; Άραγε, θα αρχίσουμε να κατασκευάζουμε τα δικά μας νέα Leys; Ή, μήπως, έχοντας ξεκλειδώσει τα μυστικά του σύμπαντος, απλώς θα εξαφανιστούμε όσο ξαφνικά και μυστηριακά εξαφανίστηκαν οι σοφοί αρχαίοι;\n@John Keel / Disneyland of the Gods\nSAHIEL - Ενημέρωση με άλλο μάτι!: Disneyland of the Gods


Cine.gr - Τανίες In the Line of Fire - Η Δεύτερη Ευκαιρία\nΔράση | 128' |\nΗμερομηνία κυκλοφορίας DVD: 09/06/1998\nΈνας δολοφόνος ξαμολημένος. Ένας πρόεδρος σε κίνδυνο. Μόνο ένας άντρας στέκει ανάμεσα τους…\nΤριάντα χρόνια μετά τη δολοφονία του προέδρου Κένεντι, ο πράκτορας Χόριγκαν θα επιχειρήσει να σώσει το νυν πρόεδρο των ΗΠΑ από παρόμοια απειλή και να αντιμετωπίσει τα φαντάσματα του παρελθόντος.\nΓνωρίζοντας πως ο Κλιντ Ίστγουντ είναι δηλωμένος συντηρητικός, θα του συγχωρήσουμε τον ένθερμο πατριωτισμό που εκφράζει μέσα από την ταινία. Σαν χαρακτήρας δεν είναι καθόλου μακριά ούτε από τον Χάρι Κάλαχαν της διάσημης αστυνομικής σειράς, ούτε όμως και από τον γουέστερν τύπο που τον έχουμε συνηθίσει. Αντίπαλο δέος ο αριστοκρατικός Τζον Μάλκοβιτς, που έκτοτε τον θυμούνται πάντα οι παραγωγοί, όταν έχουν στο νου τους ποιοτικό ρόλο κακού. Η ταινία σεναριακά δεν έχει να προσφέρει τίποτα το ιδιαίτερο, αλλά ο γερμανός Βόλφγκανγκ Πίτερσεν ξέρει να παράγει αγωνία από το τίποτα. Είναι νευρώδης όταν πρέπει, πατάει φρένο όταν θέλει να επικεντρωθεί στον κύριο χαρακτήρα του και γενικά φανερώνει όλα τα τεχνικά στοιχεία που τον έκαναν γνωστό στη χώρα του («Το Υποβρύχιο») και μελλοντικά στις ΗΠΑ («Καταιγίδα», «Τροία»). Η επιλογή του Γερμανού ήταν προσωπικά του Ίστγουντ και αυτή είναι, για πολύ καιρό, η τελευταία του ερμηνευτική εμφάνιση σε ταινία που δεν σκηνοθετεί ο ίδιος. Τρεις αξιόλογες υποψηφιότητες για Όσκαρ (Μάλκοβιτς για δεύτερο ρόλο, σενάριο, μοντάζ) και μια απλά ενδιαφέρουσα μουσική δουλειά από τον Ένιο Μορικόνε.\nΠαρασκευή 2 Σεπτεμβρίου 2005\nΈνας σωματοφύλακας του προέδρου Τζον Κενεντι, που δεν απέτρεψε τη δολοφονία του αντιδρώντας καθυστερημένα, έχει μια δεύτερη ευκαιρία να επανορθώσει: ένας νοσηρός δολοφόνος «παίζει» μαζί του, προτού χτυπήσει το νέο πρόεδρο. Ψυχαγωγικό θρίλερ πάνω στην φθορά και τις εμμονές που προκαλεί το πέρασμα του χρόνου, σχόλιο για τη δυσκολία του «ναι, κατεβαίνεις από το τρένο» λόγω ηλικίας.\nIn The Line Of Fire (1993) - kprncs - Παρ 27 Νοε 2015 - 20:29\nΣΧΟΛΙΟ του ΚΓΠ στο [http://www.cine.gr/film.asp?id=706501]\nΟ πολύ έμπειρος αλλά γερασμένος πράκτορας Frank Horrigan (Clint Eastwood) της Μυστικής Υπηρεσίας των ΗΠΑ (επιφορτισμένης με την ασφάλεια του Προέδριυ των ΗΠΑ και του Εθνικού Χαρτονομίσματος) γίνεται αποδέκτης απειλών κατα της ζωής του προέδρου από κάποιον μανιακό (John Malcovich), ο οποίος μάλιστα, γνωρίζει πολλά από την πρποσωπική ζωή του Horrigan και αναφέρεται και σε προηγούμενα γεγονότα, οπως η δολοφονία του John Kennedy.\nΜετά από μεγάλες έρευνες και καλή αστυνομική δουλειά, ο μανιακός αποκαλύπτεται με όλα του τα στοιχεία και οι πάντες τον καταδιώκουν. Αυτός όμως καταφέρνει να προσκληθεί σε γεύμα ομιλίας του Προέδρου. Τότε, εκμεταλευόμενος το γεγονός της πολυκοσμίας ετοιμάζεται να τον πυροβολήσει, αλλά ο Horrigan είναι ένα βήμα πιο μπροστά...\nΠολιτικο-αστυνομικό θρίλερ, οπως μόνο το Hollywood μπορεί να παράξει.\nΑγωνία, δράση, ανατροπές, εξαιρετικές ερμηνείες από τον Eastwood και τον Malcovich, ο οποίος μάλιστα προτάθηκε για Oscar (μία πραγματικά θαυμάσια και αληθοφανής ερμηνεία..) και δυνατές σκηνές (οπως το κυνηγητό στις ταράτσες) δημιουργουν μία ταινία γεμάτη ένταση και προσδοκία.\nΔύο ώρες ψυχαγωγίας με ένα θρίλερ, που δεν είναι υπερβολικό ή εξωπραγματικό (λαμβάνοντας υπ όψιν ότι 2 Πρόεδροι των ΗΠΑ έχουν δολοφονηθεί από παρανοικούς "υπερπατριώτες"...)[Κώστας ΚΓΠ 27112015](8/10)


ΝΕΕΣ ΤΑΥΤΟΤΗΤΕΣ=666=ΠΑΠΑΣ=ΘΗΡΙΟΝ=ΜΠΟΜΠ ΣΦΟΥΓΓΑΡΑΚΗΣ\nΣΧΗΜΑ ΠΡΟΣΩΠΟΥ ΜΟΥ ΕΔΩΚΑΝ ΩΟΕΙΔΕΣ\nΣυναγερμός σήμανε στις τάξεις των εν χριστώ αδελφών μας με το νέο σκάνδαλο που προέκυψε με τις ταυτότητες! Σιωνιστικός δάκτυλος εισηγήθηκε τη μη καταγραφή στις νέες ταυτότητες του σχήματος προσώπου, με το σκεπτικό οτι (άκουσον άκουσον) μπορεί να κακοχαρακτηριστούν αυτοί με διαφορετικό σχήμα προσώπου από ωοειδές (πχ. τραπέζιο, κύλινδρος, ορθογώνιο παραλληλεπίπεδο).\nΌλοι όμως ξέρουμε που στοχεύει αυτή η ισοπέδωση! Όλοι εμείς οι αυθεντικοί έλληνες έχουμε ωοειδές πρόσωπο κι αυτο αποδεικνύεται και ιστορικά καθώς σημαντικότατοι έλληνες όπως ο Καποδίστριας, ο Ιουστινιανός κι ο Χουάν Ραμόν Ρότσα (Μπουμπλής) φημίζονταν για το τέλεια σχηματισμένο κεφάλι-αυγό τους. Η ίδια η μυθολογία μας αναφέρει για τους Διόσκουρους οτι ο Κάστορας ήταν ιδιαίτερα σφιχτός ενώ ο Πολυδεύκης χαρακτηριζόταν από τους περισσότερους ως μελάτος.\nΒασιλιάς Λεωνίδας και Telly Savalas δύο αυγοκέφαλοι Έλληνες που δόξασαν την πατρίδα μας εις το εξωτερικόν\nΠΟΙΟΣ ΚΕΡΔΙΖΕΙ ΑΠΟ ΑΥΤΗ ΤΗΝ ΥΠΟΘΕΣΗ;\nΑυτή εν χριστώ αδερφοί μου είναι η ερώτηση που πρέπει να κάνουμε στον εαυτό μας. Ποιός κινδυνεύει να χαρακτηριστεί ανθέλλην από το σχήμα του κεφαλιού του...δύο εχθροί φίλες και φίλοι του ελληνισμού, δυο αδίστακτοι αντίχριστοι με μη ωοειδή κεφάλια, που δεν είναι άλλοι από τους κάτωθι:\nΤο γνωστό σε όλους μας σατανικό δίδυμο, ένας ορθογώνιος αντίχριστος κι ο μόνος άνθρωπος που ισχύει για το κεφάλι του το π=3,14\nΜΠΟΜΠ ΣΦΟΥΓΓΑΡΑΚΗΣ: Για τον εν λόγω κύριο, έχουμε πάρει τα μέτρα μας. Μετά από εκτεταμένα παράπονα στο Ραδιοτηλεοπτικό συμβούλιο για τον κύναιδο και βίαιο κύριο Σφουγγαράκη καταφέραμε να αντικατασταθεί η εκπομπή με έναν αυθεντικό άντρακλα αυγοκέφαλο ΄Ελληνα...Ποιός ζει στη θάλασσα σε ανανά;\nΟ ΜΠΟΜΠ ΒΟΥΛΓΑΡΑΚΗΣ!\nΝΤΑΝΙ ΝΤΕΒΙΤΟ: Τώρα γι'αυτόν τον "ΚΥΡΙΟ" τι έχουμε να πούμε εν χριστώ αδελφοί; Όχι μόνο πήγε να τα βάλει με τον ρασοφόρο εκδικητή (ΜΠΑΤΜΑΝ) ντυμένος ως πιγκουίνος, αλλά προσπάθησε να μας πείσει οτι είναι δίδυμος αδελφός του Άρνολτ Σγουαρτζενενκερ.\nΔηλαδή τι; Εμείς κουτόχορτο τρώμε; Αυτή είναι εξυπνάδα τώρα; Είναι μαγκιά αυτό τώρα; ε; μας το παίζεις έξυπνος; ΜΑΓΚΙΑ ΕΙΝΑΙ ΝΑ ΚΑΝΕΙΣ ΤΑ ΜΑΘΗΜΑΤΑ ΣΟΥ ΚΑΙ ΝΑ ΠΗΓΑΙΝΕΣ ΣΤΗΝ ΕΚΚΛΗΣΙΑ\nΜετά από όλα αυτά το μόνο που έχουμε να σκεφτούμε είναι ΤΙ ΘΑ ΕΛΕΓΕ ο μέγιστος φιλόσοφος Σωκράτης αν γνώριζε τη σημερινή μας κατάντια...


Ποδαρέ - Ρέθυμνο | Terrabook\nΗ παραλία Ποδαρέ βρίσκεται σχεδόν 50 χιλιόμετρα νότια του Ρεθύμνου και μόλις 2 χιλιόμετρα από το χωριό Κεραμέ του νομού Ρεθύμνου.\nΗ παραλία Ποδαρέ είναι η πρώτη παραλία που συναντά ο επισκέπτης νοτιοανατολικά του μικρού λιμανιού της Αγίας Φωτεινής.\nΗ παραλία Ποδαρέ είναι αμμώδης, ενώ δεν λείπουν και τα βράχια κατά μήκος της ακρογιαλιάς της, κάνοντας την ιδανική για τους λάτρεις του ψαρέματος. Είναι μια ερημική παραλία με καταγάλανα νερά, όπου δύσκολα θα συναντήσετε πολλούς τουρίστες, αλλά κυρίως ντόπιους.\nΗ παραλία Ποδαρέ δεν είναι καθόλου οργανωμένη , αν και υπάρχουν λίγα δωμάτια για διαμονή κοντά σ’ αυτή.\nΔίπλα από την παραλία Ποδαρέ βρίσκεται η παραλία Γλίμα.


Είναι δικαιολογημένη η αισιοδοξία για την ανάπτυξη; - Αποψεις | RED LINE\nRED LINE › Ελλαδα › Αποψεις › Είναι δικαιολογημένη η αισιοδοξία για την ανάπτυξη;\n2019-09-27 17:03:04 EEST\nΗ κυβέρνηση της Ν.Δ. με τη βοήθεια των Μέσων Μαζικής Ενημέρωσης προσπαθεί να δημιουργήσει ένα κλίμα γενικευμένης αισιοδοξίας για την επόμενη μέρα. Είναι η περίφημη «φυγή προς τα εμπρός» που δημιουργεί προσδοκίες για ένα μέλλον με «ανάπτυξη για όλους». Όλα αυτά ακούγονται καλά αλλά ταυτόχρονα δημιουργούνται πολλά ερωτήματα. Το πρώτο ερώτημα είναι αν και πως επιτυγχάνονται. Αν υπάρχει αντιστοιχία του σκοπού με τα μέσα που θα χρησιμοποιηθούν για την επίτευξή του. Αν πράγματι αυτός είναι ο σκοπός ή απλά αποτελεί μία ακόμα ενέργεια παραπλάνησης του λαού για να βιώσουμε ακόμα χειρότερες καταστάσεις.\nΈνα πρώτο κριτήριο αξιολόγησης, με τα σημερινά δεδομένα, της κυβερνητικής αισιοδοξίας είναι το τι είδους μέτρων έχουν εξαγγελθεί και πως αυτά αξιολογούνται σε σχέση με τις εμπειρίες του παρελθόντος.\nΕδώ διαπιστώνουμε ότι τα μέτρα είναι:\nα) Φορολογικά: δραστικές μειώσεις φόρων επιχειρήσεων και μερισμάτων (σωρρευτικά πάνω από 50% για το τελικό διανεμόμενο μέρισμα) που αφορούν τους λίγους και ψίχουλα για τα χαμηλά εισοδήματα με στόχο να τονώσουν τη ζήτηση και να ωθήσουν σε μεγέθυνση την οικονομία (υπό προϋποθέσεις λέμε εμείς),\nβ) Απελευθερώσεις: εφαρμογή των «εργαλειοθηκών» του ΟΟΣΑ και τις απαιτήσεις του επιχειρηματικού κόσμου,\nγ) Ικανοποίηση συγκεκριμένων αιτημάτων του κεφαλαίου για άσκηση επιχειρηματικής δραστηριότητας με προνομιακούς όρους σε βάρος του δημοσίου και κοινωνικού συμφέροντος. Χαρακτηριστικότερες περιπτώσεις οι Σκουριές με την Eldorado Gold και το Ελληνικό με το Λάτση,\nδ) Αποκρατικοποιήσεις: με ξεπούλημα των πάντων. Ήδη δρομολογούνται άμεσα τα ΕΛΠΕ, το 30% του αερολιμένα Αθηνών, η ΔΕΠΑ (φυσικό αέριο), η ΕΛΒΟ, μαρίνες, λιμάνια και ετοιμάζονται η ΔΕΗ και δίκτυα (ΔΕΔΗΕ, ΑΔΜΗΕ) κ.λπ.\n«Θέλουμε να γίνουμε η πιο φιλική χώρα στις επιχειρήσεις στο τέλος της τετραετίας. Όσα λέμε τα εννοούμε» είπε ο Αδ. Γεωργιάδης μιλώντας σε Γερμανούς επιχειρηματίες (19/9/2019). Και άλλα κράτη έγιναν «φιλικά» στις επενδύσεις αλλά τα αποτελέσματα ήταν πενιχρά όσον αφορά την ανάπτυξη και ανύπαρκτα όσον αφορά την «ανάπτυξη για όλους». Η εικόνα στις γειτονικές Βαλκανικές χώρες είναι άκρως κατατοπιστική.\nΤα εργαλεία αυτά χρησιμοποιήθηκαν και στο παρελθόν στην Ελλάδα σε διάφορες περιόδους. Τα αποτελέσματά τους είναι γνωστά. Όχι μόνο δεν έφεραν «ανάπτυξη για όλους» αλλά αντίθετα δημιούργησαν το σημερινό αδιέξοδο.\nΟι μειώσεις φόρων στις επιχειρήσεις επί Ν.Δ. –του Κώστα Καραμανλή– μας έφεραν πιο κοντά στα μνημόνια. Οι απελευθερώσεις-μεταρρυθμίσεις την περίοδο των μνημονίων έφεραν χαμηλότερους μισθούς, απλήρωτη εργασία και ελαστικές εργασιακές σχέσεις, ουσιαστικά συνθήκες «γαλέρας». Η ικανοποίηση των αιτημάτων για Σκουριές αποτελούν σκάνδαλο με την περιβαλλοντική καταστροφή που συντελείται στην περιοχή, η οποία θα πληρωθεί από όλους στο μέλλον.\nΤο Ελληνικό αποτελεί ένα πολλαπλό σκάνδαλο τόσο όσον αφορά το ευτελές τίμημα που το αγόρασε ο Λάτσης, όσο και για όλο το επενδυτικό σχέδιο. Από το πως θα χρηματοδοτηθεί (όχι φυσικά με χρήματα του Λάτση) μέχρι το περιεχόμενο των εγκαταστάσεων (ουρανοξύστες, καζίνο) που είναι εκ διαμέτρου αντίθετο σε σχέση με τις ανάγκες του λεκανοπεδίου Αττικής, όπως έχουν τεκμηριώσει οι ειδικοί. Οι αποκρατικοποιήσεις συνεχίζουν να αποτελούν την πλέον ασφαλή μέθοδο μεταφοράς δημόσιου πλούτου στους ξένους και τους εκλεκτούς των εκάστοτε κυβερνήσεων.\nΘέματα που αφορούν το πρόγραμμα ιδιωτικοποιήσεων της κυβέρνησης συζήτησαν ο υπουργός Ανάπτυξης, Ά. Γεωργιάδης, με τον νέο πρέσβη της Γερμανίας στην Ελλάδα, Ε. Ράιχελ, παρουσία του υφυπουργού, Ν. Παπαθανάση. Στο μεταξύ, η Γερμανία θα είναι η τιμώμενη χώρα στη ΔΕΘ το 2020 και ο υπουργός με τον νέο πρέσβη συζήτησαν τη διοργάνωση κοινών δράσεων. Καλώς τα ναυτάκια τα ζουμπουρλούδικα…\nΗ οδυνηρή εμπειρία της μνημονιακής και της «μεταμνημονιακής» περιόδου έχει αποδείξει ότι όσο υπάρχουν οι πάσης φύσεως μνημονιακές δεσμεύσεις και το μη βιώσιμο δημόσιο χρέος δεν είναι δυνατόν να υπάρξει ανάπτυξη και μάλιστα για όλους. Η προηγούμενη κυβέρνηση του ΣΥΡΙΖΑ απέτυχε παταγωδώς γιατί υποτάχθηκε σε αυτές τις μνημονιακές δεσμεύσεις και το χρέος. Η παρούσα κυβέρνηση του Κ. Μητσοτάκη όχι μόνο δεν αμφισβητεί αυτές τις δεσμεύσεις αλλά σε ορισμένα θέματα θέλει να πάει ακόμα παραπέρα εφαρμόζοντας τη νεοφιλελεύθερη πολιτική στην πιο ακραία μορφή της. Συνεπώς υπό αυτές τις συνθήκες κάθε άλλο παρά θα πρέπει να αναμένουμε «ανάπτυξη για όλους».\nΑφού λοιπόν το μέλλον δεν διαγράφεται τόσο ρόδινο όσο προσπαθούν να μας πείσουν τότε προς τι όλη αυτή φρενίτιδα αισιοδοξίας; Οι απαντήσεις σε τέτοια ερωτήματα είναι απλές και τις περιγράφουν τα αρνητικά αποτελέσματα των ίδιων πολιτικών που εφαρμόστηκαν στο παρελθόν. Μας φορτίζουν με ενέσεις αισιοδοξίας για να αποδεχθούμε το νέο κύκλο λεηλασίας της δημόσιας και ιδιωτικής περιουσίας (ιδιωτικοποιήσεις, αλλαγές ιδιοκτησίας επιχειρήσεων μέσω των τραπεζών, πλειστηριασμοί κατοικιών) της αύξησης των κερδών και της μείωσης των φόρων στις επιχειρήσεις ώστε εμείς να αρκεστούμε στα ψίχουλα των επιδομάτων και της μερικής απασχόλησης με ελάχιστες αποδοχές.\nΉδη στην κατεύθυνση αυτή δρομολογούνται μια σειρά διαγκωνισμοί και ανακατατάξεις στα «τζάκια», ελληνικά και ξένα, προκειμένου να πάρουν την «μερίδα του λέοντος» από το σαρκίο της Ελλάδας και του λαού της που εκποιεί η κυβέρνηση Μητσοτάκη, ως συνεχιστής του έργου των προηγούμενων….


War Report: Pisa Calcio: Η αρχή του Cholo\nΕίναι η τελευταία μέρα των μεταγραφών το καλοκαίρι του 1990. Η πίεση ασκείται στον Πρόεδρο της Pisa Romeo Anconetani. Υποσχέθηκε μια μεγάλη μεταγραφή όμως κανείς δεν πέρασε από τη πόρτα. Οι οπαδοί της Pisa είδαν παίκτες του διαμετρήματος του Paul Elliott και του Dunga να γίνονται μέλη του συλλόγου τα τελευταία χρόνια, χωρίς κανένα μικρό επίτευγμα λαμβάνοντας υπόψη το ύψος του συλλόγου.\nΌμως ο χρόνος περνούσε. Την τελευταία στιγμή στον Anconetani παραδίδεται έναν φάκελο γεμάτο από νέους και πολλά υποσχόμενους ποδοσφαιριστές από την Αργεντινή. Πρέπει να παρθεί απόφαση. "Μου αρέσει" δηλώνει ο Πρόεδρος. "Έχει ένα αποφασιστικό πρόσωπο." Το συγκεκριμένο πρόσωπο άνηκε στο νεαρό Diego Simeone.\n"Οι γονείς μου" είπε ο Simeone "με έστησαν να παίζω ποδόσφαιρο σαν στρατιώτης." Ο Simeone κατείχε ήδη το DNA του πολεμιστή που έμελλε να γίνει. Ο Simeone έμαθε αυτά τα πρότυπα στη τοπική του ομάδα Vélez Sarsfield με βάση το Μπουένος Άιρες.\nΉταν φυσιολογικό για αυτόν να πλένει τη φανέλα του, να σέβεται τον προπονητή του και τους μεγαλύτερους παίκτες. Το ψευδώνυμο "Cholo" που του δόθηκε προσδιορίζει το πείσμα του που προέρχεται από τους δρόμους. Όμως σε σύγκριση με πολλούς συμπατριώτες του ο Simeone διέθετε μια σχετικά προνομιούχα ανατροφή. Ο πατέρας του ήταν επιτυχημένος πωλητής, ενώ η μητέρα του δούλευε σε κομμωτήριο. Ήταν οι γονείς του που τον ώθησαν να μετακομίσει στην Ευρώπη όταν πήρε την ευκαιρία. Μόλις έκλεισε τα 20, ο Simeone μεταγράφηκε στη Pisa. Ήταν ένας κόσμος μακριά από εκεί που είχε μεγαλώσει. Μια ήσυχη πόλη.\nΣύντομα ο Simeone είχε μαζί του την οικογένειά του από την Αργεντινή: τον πατέρα του, τη μητέρα του και τις μικρές αδερφές του. Στη δεκαετία του ‘90, η Ιταλία ήταν το μέρος που έπρεπε να είναι για το ποδόσφαιρο, όντας το καλύτερο πρωτάθλημα στον κόσμο και με τα συνοδευτικά του πλούτη. Στη Velez Sarsfield λάμβανε περίπου 18 εκατομμύρια λιρέτες ετησίως, στη Pisa 90. Παρά το γεγονός ότι αποτελούσε ένα κλάσμα σε σύγκριση με τους μισθούς των μεγαλύτερων σε ηλικία παικτών, ήταν ένα τεράστιο άλμα για το παιδί από το Μπουένος Άιρες. Δηλώνει στους φίλους του ότι η ζωή του έχει αλλάξει. Ήταν πλούσιος.\nΉταν ακόμα αγόρι. Πολλοί παίκτες της Νότιας Αμερικής μετακινήθηκαν σε αυτή τη χερσόνησο εκείνη τη στιγμή όμως λίγοι στην τρυφερή ηλικία των 20 ετών. Ακόμα, λίγοι εγκαταστάθηκαν στο καινούργιο τους περιβάλλον με τέτοια ευκολία. Έγινε ήδη σαφές ότι ο Simeone ήταν επαγγελματίας και τι επαγγελματίας. Η δέσμευσή του, το πάθος και η επιθετικότητα του έκαναν τους πιο έμπειρους επαγγελματίες να σοκάρονται. Ακόμα και ο προπονητής Mircea Lucescu έμεινε με το στόμα ανοιχτό. Ποιος ήταν ο νεαρός Αργεντινός; Αυτό το πάθος κυριάρχησε ιδιαίτερα την ημέρα του αγώνα.\nΚατά τη διάρκεια του πρώτου αγώνα της σεζόν ο Simeone άφησε το στίγμα του. Αντιμετωπίζοντας εκτός έδρα τη Bologna (μια ομάδα που θα έφτανε έως τα προημιτελικά του Κυπέλλου UEFA εκείνη την χρονιά) έτρεχε τα πάντα στη μεσαία γραμμή. Το μαχητικό του στυλ έκανε θαύματα. Η Pisa ξεκίνησε τη χρονιά με τρεις βαθμούς.\nΤην επόμενη εβδομάδα ο Simeone έρχεται αντιμέτωπος με κάποιον που θα γίνει γνωστός εχθρός. Ο Antonio Conte ταξίδεψε βόρεια με την ομάδα του Lecce. Το προϊόν της ακαδημίας της Lecce θεωρήθηκε ευρέως ως ο καλύτερος νέος κεντρικός μέσος στη χώρα. Όμως εκείνη τη μέρα ο Simeone θα λάμψει.\nΜε την Pisa να προηγείται ήδη με 1-0 ο “Cholo” έλαβε την μπάλα λίγο έξω από το κουτί της μικρής περιοχής. Σήκωσε τη μπάλα πάνω από έναν αμυντικό με το δεξί του πόδι και στη συνέχεια πραγματοποίησε ένα βολέ με το αριστερό του. Ήταν ένα απίστευτο γκολ που του χάρισε το βραβείο του man of the match και βοήθησε τους Nerazzurri να φτάσουν στη κορυφή της βαθμολογίας στο τέλος της δεύτερης αγωνιστικής.\nΌμως ο Simeone θα κέρδιζε γρήγορα τη φήμη του “κακού αγοριού”. Παρά το γεγονός ότι ποτέ δεν κάπνιζε και ποτέ δεν έπινε. Αντ 'αυτού θα έπινε το εθνικό ποτό της Αργεντινής. Το παραδοσιακό ποτό πλούσιο σε καφεΐνη από την Νότια Αμερική δεν ήταν για τις τοπικές προτιμήσεις - αλλά ο Simeone το αγάπησε. Θα είχε ένα ποτήρι στο μπαλκόνι του διαμερίσματός του στην καρδιά της Πίζας, ενώ θα τραγουδούσε τα τραγούδια της Αργεντινής barras baravas. Ο Simeone έδωσε την ευχαρίστηση να διδάσκει τους φίλους και τους συμπαίκτες του, και ιδιαίτερα τους επικριτές του ποταμού Boca.\nΠαρά το γεγονός ότι ο Simeone παρήγαγε εμφανίσεις πολύ πάνω από τα χρόνια του, η Pisa δεν κατάφερε να διατηρήσει τη θέση της στην “εξοχή”. Στην πραγματικότητα τελικά υποβιβάστηκε στην Serie B, ένα οικείο γεγονός υπό την κατοχή του Anconetani. Ο Lucescu αποχώρησε σύντομα και ο Simeone ήταν πλέον το πιο πολύτιμο περιουσιακό στοιχείο του κλαμπ.\nΟ Anconetani δεν ήθελε να αφήσει το Simeone να πάει σε ένα Διεθνές φιλική προς το τέλος της σεζόν στο Wembley. Όμως ο Cholo ήταν ένα βασικό κομμάτι της νέας γενιάς των Αργεντινών αστεριών που αναγκάστηκαν να αντικαταστήσουν την ομάδα που κρίθηκε τόσο επιτυχημένη στα τελευταία δύο Παγκόσμια Κύπελλα.\nΤο φιλικό με την Αγγλία τελείωσε ισόπαλο (2-2) και θεωρήθηκε ως ο ερχομός μιας καινούργιας γενιάς για πολλούς από τους Αργεντινούς. Ο Simeone εμφανίστηκε μαχητικός ενάντια σε καθιερωμένα αστέρια της Αγγλίας, κερδίζοντας μάχες με τους David Batty και Stuart Pearce. Πίσω στη Πίζα δάγκωναν τα νύχια τους.\nΟ Simeone επέστρεψε στην Pisa με ένα τραυματισμένο πόδι όμως και με μια αυξανόμενη φήμη. Ταλαιπωρήθηκε με τραυματισμούς στη δεύτερη χρονιά του στην Ιταλία όμως συνέχισε να διαδραματίζει σημαντικό ρόλο στην Pisa που τερμάτισε έκτη στη Serie B.\nΜέχρι τώρα οι μεγαλύτεροι σύλλογοι στην Ευρώπη περιστρέφονταν γύρω του. Ο Simeone είχε αποδείξει ότι μπορούσε να βάλει μια σταθερά στις λαμπερές και μαχητικές παρουσίες του. Η προφητεία του Lucescu ότι ο Simeone θα γίνει ένας από τους καλύτερους μέσους στην Ευρώπη έγινε πραγματικότητα.\nΗ Pisa δεν μπόρεσε να επιμείνει σε ένα τέτοιο ταλέντο για άλλη μια χρονιά στη δεύτερη κατηγορία της Ιταλίας. Ήταν θλιβερό να φύγει από την Pisa που είχε γίνει σπίτι του, αλλά ο Simeone ήξερε ότι έπρεπε να προχωρήσει. Συνεργαζόμενος με τον συμπατριώτη του Maradona στη Sevilla και τον θρυλικό προπονητή Luis Aragonés στην Atletico, ο Simeone συνέχισε την εξέλιξη του ως μαχητικός μέσος.\nΤα Nerazzurri τον κάλεσαν και πάλι όμως αυτή τη φορά στη μορφή της Inter. Ο Simeone εντάχθηκε το 1997 για να αντικαταστήσει τον Paul Ince και αμέσως ερωτεύτηκε το σύλλογο. Παρά το γεγονός ότι βοήθησε την ομάδα να πάρει το Κύπελλο UEFA καθώς και να φτάσει σε ένα δεύτερο τελικό εκείνης της διοργάνωσης, αναγκάστηκε να φύγει από το κλαμπ το 1999 ως μέρος της συμφωνίας που είδε τον Christian Vieri να μετακομίζει στο Giuseppe Meazza.\nΣτα “γαλάζια” της Lazio ο Simeone θα λάμψει για άλλη μια φορά. Κάτω από τον Sven Goran Eriksson θα κατακτήσει το νταμπλ παίρνοντας Scudetto και Coppa Italia, με τον Simeone να σημειώνει μια κρίσιμη νικητήρια κεφαλιά επί της Juventus στις τελευταίες εβδομάδες της σεζόν.\nΜετά την απόσυρση του το 2006 διαπιστώθηκε γρήγορα ότι ο Simeone θα γινόταν προπονητής. Για ακόμα μια φορά η Ιταλία θα αποδειχθεί μια κρίσιμη καμπή μάθησης για τον Cholo. Τον Ιανουάριο του 2011 του δόθηκε η δουλειά στη Catania αφού έμεινε εκτός ποδοσφαίρου για εννέα μήνες μετά την απόλυση του από τη San Lorenzo. Οι “ελέφαντες” έχασαν τα τέσσερα από τα έξι τελευταία παιχνίδια τους και κάθονταν μόλις τρεις βαθμούς πάνω από τη ζώνη του υποβιβασμού.\nΆμεσα όμως ο Simeone αντίστρεψε τα πράγματα. Με το γκρουπ 12 Αργεντινών και την αλλαγή στο πιο ταιριαστό 4-3-1-2, ο Simeone οδήγησε τη Catania στη 13η θέση, 10 βαθμούς μακριά από τον υποβιβασμό. Λίγους μήνες αργότερα ανέλαβε ως προπονητής της Atletico Madrid για να πάρει πρωτάθλημα και κύπελλο και να γνωρίζει Ευρωπαϊκές επιτυχίες έως και σήμερα.\nΉταν ωστόσο ο χρόνος του στη Pisa που είχε το μεγαλύτερο αντίκτυπο στο Cholo. Μέχρι σήμερα επιστρέφει στην Τοσκάνη για να παρακολουθήσει την Pisa και να συναντήσει φίλους. Αρχικά ήρθε στην Ιταλία ως άγνωστος και έφυγε ως ανερχόμενο αστέρι. Έδειξε ότι θα μπορούσε να παίξει με τους καλύτερους και το μαχητικό στυλ του κέρδισε πολλούς θαυμαστές.\nΌμως το πιο σημαντικό είναι ότι οι αξίες του Αργεντινού ενισχύθηκαν. Στην Pisa ο Simeone πραγματικά μεταμορφώθηκε από ένα αγόρι σε έναν άνδρα.\nΑναρτήθηκε από ΔΗΜΗΤΡΗΣ ΒΑΡΣΑΝΗΣ στις Σάββατο, Ιουνίου 09, 2018\nΕτικέτες ΑΘΛΗΤΙΚΑ, ΑΝΑΛΥΣΕΙΣ, ΑΦΙΕΡΩΜΑΤΑ, ΔΙΕΘΝΗ, ΚΟΙΝΩΝΙΑ, ΠΟΔΟΣΦΑΙΡΟ, SERIE A


gay video YOUTUBE viral Τέχνες\nΠαρόλο που τα πλείστα μέλη της οικογένειας των διδύμων Austin και Aaron Rhodes γνώριζαν ότι είναι γκέι, ο πατέρας τους δεν ήταν ενήμερος. Με το νέο χρόνο, οι δυο τους αποφάσισαν πως ήρθε η κατάλληλη ώρα να του το ανακοινώσουν, καταγράφοντας την κλήση, με σκοπό να την προβάλουν στο Youtube.\n«Το 2015 πιστεύουμε ότι είναι πια καιρός να είμαστε ο εαυτός μας. Ελπίζουμε πως με αυτό που κάνουμε θα σας ενθαρρύνουμε και θα σας εμπνεύσουμε. Σας αγαπάμε και σας ευχαριστούμε όλους για την συμπαράστασή σας», αναφέρουν οι δίδυμοι στο βίντεο.\nΣτημένοι μπροστά στην κάμερα, τηλεφωνούν στον πατέρα τους κι όταν αυτός σηκώνει το ακουστικό, αυτοί ξεσπάνε σε κλάματα. Τότε, ο Αaron τον ενημερώνει πως τον κάλεσαν στο τηλέφωνο επειδή ήθελαν να του εξομολογηθούν πως είναι γκέι και πως δεν θέλουν να το κρύβουν πια και πως τον αγαπούν.\nΗ αντίδραση του πατέρα τους ήταν άκρως συγκινητική και τα στοργικά του λόγια έκαναν το βίντεο αυτό να γίνει viral σε πολύ σύντομο χρονικό διάστημα.


Τα Burger King τρολάρουν τον Βασιλιά του Βελγίου\nΟ Βασιλιάς Φίλιππος του Βελγίου δεν βρίσκει καθόλου διασκεδαστική την διαφημιστική καμπάνια των Burger King για το άνοιγμα του πρώτου εστιατορίου της αμερικανικής αλυσίδας fast food στη χώρα.\nΗ ιστοσελίδα whoistheking.be ζητά από τους Βέλγους να ψηφίσουν ποιον θεωρούν βασιλιά τους, τον Φίλιππο ή τα Burger King. Αν κάποιος επιχειρήσει να επιλέξει τον Φίλιππο, η ιστοσελίδα επιμένει: «Είσαι σίγουρος; Δεν είναι στις αρμοδιότητές του να τηγανίζει τις πατάτες σου» και εμφανίζει τις επιλογές ΝΑΙ και ΟΧΙ. Αν επιλέξει ΝΑΙ, τον ξαναρωτάει: «Είσαι απόλυτα σίγουρος; Δεν μπορείς να μπεις στο σπίτι του μετά τις 11 το βράδυ». Η επιλογή ΝΑΙ αυτή τη φορά είναι πολύ μικρή και, αν την επιλέξει, θα πρέπει να υπομείνει μία ακόμη ερώτηση με το ΟΧΙ πια να είναι η μοναδική επιλογή (καθώς το ΝΑΙ αλλάζει θέση όταν περνάει από πάνω του ο κέρσορας…).\nΕκπρόσωπος του Βασιλιά δήλωσε τα εξής: «Δεν εγκρίνουμε τη συγκεκριμένη προσέγγιση. Καθώς έχει να κάνει με εμπορικό σκοπό, δεν θα δίναμε την άδειά μας».\nΗ «ψηφοφορία», ωστόσο, συνεχίζεται μέχρι τις 19 Ιουνίου, ενώ στα τέλη του μήνα θα ανοίξει το πρώτο βελγικό Burger King στην πόλη Μπριζ, στην περίφημη Πλατεία της Αγοράς, σε κτίριο που μέχρι τώρα λειτουργούσε εστιατόριο της γαλλικής αλυσίδας Quick. Θα ακολουθήσουν ακόμη 30-40 καταστήματα σε ολόκληρη τη χώρα.\nΌσο για την Ελλάδα, η άφιξη των Burger King έχει ανακοινωθεί από τον Δεκέμβριο του 2014, καθυστέρησε εξαιτίας των capital controls και, ενώ τουλάχιστον πέντε καταστήματα αναμένονταν στη χώρα πριν από το φετινό καλοκαίρι, φαίνεται πως θα υπάρξουν νέες καθυστερήσεις.\nΔεν υπάρχουν σχόλια για το άρθρο "Τα Burger King τρολάρουν τον Βασιλιά του Βελγίου"


Η ΑΕΚ 3-0 τον Εθνικό Αλεξανδρούπολης που μπλέκει σε περιπέτειες\nΟ Εθνικός ηττήθηκε στην Αλεξανδρούπολη από την ΑΕΚ και μπαίνει στις περιπέτειες των πλέι άουτ για τη «μάχη» της παραμονής.\nΚατά γενική ομολογία η ΑΕΚ έκανε την εμφάνιση της χρονιάς και πήρε τη νίκη της... χρονιάς. Η Ένωση έχοντας κορυφαίους τον Σέρβο ακραίο Φιλίπ Στοΐλοβιτς και τον διαγώνιο της Ηρακλή Παπαδόπουλο νίκησε με 3-0 τον Εθνικό στην Αλεξανδρούπολη και απέκτησε τεράστιο προβάδισμα για είσοδο στην 8άδα αφήνοντας τον Εθνικό, όπως όλα δείχνουν, στις περιπέτειες των πλέι άουτ απέναντι στην Κομοτηνή.\nΜε εντυπωσιακό σερβίς και αποτελεσματικό μπλοκ η ΑΕΚ είχε το προβάδισμα σε όλη την διάρκεια του αγώνα και δεν απειλήθηκε από τους Εβρίτες που πιέστηκαν πολύ στην υποδοχή και δε μπόρεσαν να οργανώσουν το παιχνίδι τους. Η Ένωση σημείωσε 8 άσσους εκ των οποίων τους 5 πήρε ο Παπαδόπουλος. Ο διαγώνιος της ΑΕΚ εκτός από το σερβίς πήγε πολύ καλά και στην επίθεση με ποσοστό αποτελεσματικότητας 60%. Την... βρώμικη δουλειά έκανε ο Στοΐλοβιτς που κράτησε την υποδοχή σε υψηλά επίπεδα, τελείωσε όλες τις δύσκολες μπάλες και βοήθησε τα μέγιστα στην άμυνα έχοντας γενικά ηγετικό ρόλο στην ομάδα του Άκη Φλαούνα.\nΣτο 2ο σετ τα μπλοκ του Χαραλαμπίδη ήταν αυτά που έκαναν την διαφορά. Η ΑΕΚ προηγήθηκε 7-3 και όταν ο Εθνικός μείωσε σε 13-11 ο Σαλαφζούν και ο Παπαδόπουλος πήραν καθοριστικούς πόντους για το 15-11. Ο Εθνικός έκανε αντεπίθεση και κατάφερε να ισοφαρίσει 18-18 χάρις τον Γκρμίτροβιτς και τον Μπενγκολέα. Ο φοβερός Παπαδόπουλος με άσσο και δύο καλά σερβίς έκανε το 21-18 αλλά και πάλι επανήλθε ο Εθνικός και με το λάθος του διαγώνιου της ΑΕΚ και δύο επιθέσεις Γκμίτροβιτς, Ριζόπουλου ισοφάρισε 21-21. Ο Παπαδόπουλος έδωσε προβάδισμα στην ΑΕΚ 22-21, ο Στοΐλοβιτς με άσσο έκανε το 23-21 και ο Ιμπρχίμοφ το 24-21. Ο Κανέλλος συμπλήρωσε το καρέ για το 4-0 και το 25-21 που έδωσε προβάδισμα 2-0 σετ στην ΑΕΚ.\nΊδια εικόνα και στο 3ο σετ όπου ο Εθνικός προσπέρασε για πρώτη φορά 8-7 με δύο λάθη της ΑΕΚ. Με τον Κανέλλο και τον Στοΐλοβιτς και δύο ακόμα άσσους του Παπαδόπουλου η ΑΕΚ ξέφυγε 11-8 ενώ αργότερα έκανε νέο σερί 4-0 εκτοξεύοντας την διαφορά στο 19-12. Με επίθεση του Παπαδόπουλου έγινε το 25-18 μέσα σε έξαλλους πανηγυρισμούς για τους παίκτες της ΑΕΚ και τον Άκη Φλαούνα στο ίδιο γήπεδο που πριν 5 χρόνια είχε κατακτήσει με την ΑΕΚ το Λιγκ Καπ "Νίκος Σαμαράς".\nΤα σετ: 0-3 (17-25, 21-25, 18-25) σε 73'.\nΟι πόντοι του Εθνικού Αλεξανδρούπολης προήλθαν από 1 άσσο, 39 επιθέσεις, 2 μπλοκ, 14 λάθη αντιπάλων και οι πόντοι της ΑΕΚ προήλθαν από 8 άσσους, 37 επιθέσεις, 12 μπλοκ, 20 λάθη αντιπάλων.\nΟ προπονητής του Εθνικού Σάκης Μουστακίδης δήλωσε: «Είμαι απογοητευμένος γιατί σε ένα τόσο κρίσιμο ματς δε μπήκαμε καθόλου στον αγώνα. Μας πίεσε η ΑΕΚ αλλά και εμείς δεν παίξαμε αυτό που είχαμε δείξει στα προηγούμενα ματς. Είχαμε περισσότερο άγχος από όσο έπρεπε. Δεν μας φοβίζουν οι αντίπαλοι αλλά ο κακός εαυτός μας. Όπως φαίνεται δύσκολα θα προλάβουμε την 8άδα. Αν και είναι άδικο ίσως χρειαστεί να μπούμε στα πλέι άουτ για να παλέψουμε για την παραμονή μας».\nΕΘΝΙΚΟΣ ΑΛΕΞΑΝΔΡΟΥΠΟΛΗΣ (Σάκης Μουστακίδης): Στρούγκαρ 2π. (2/2επ.), Μπενγκολέα 10 (10/10επ., 57% υπ.- 43% αρ.), Γκμίτροβιτς 14 (13/30, 1 άσσος), Τουράνιανιν 6 (6/11), Στίγγας 5 (4/6, 1 μπλοκ), Ριζόπουλος 5 (4/9, 1 μπλοκ, 53% υπ.- 33% αρ.) / Κοντοστάθης (λ.- 44% υπ.- 26% αρ.), Νικολακάκης, Αντωνιάδης, Βλαχόπουλος.\nΑΕΚ (Άκης Φλαούνας): Χαραλαμπίδης 7π. (3/5επ., 4 μπλοκ), Σαλαφζούν 3 (2/4, 1 μπλοκ), Παπαδόπουλος 15 (9/15, 1 μπλοκ, 5 άσσοι), Στοΐλοβιτς 18 (14/25επ., 2 μπλοκ, 2 άσσοι), Κανέλλος 7 (5/6, 1 μπλοκ, 1 άσσος), Ιμπραχίμοφ 5 (4/9, 1 μπλοκ, 53% υπ.- 40% αρ.) / Γκαράς (λ.- 53% υπ.- 40% αρ.), Κρέτσης.\nΕθνικός Αλεξανδρούπολης - ΑΕΚ 0-3 (17-25, 21-25, 18-25)\nΦοίνικας Σύρου - Παναθηναϊκός 0-3 (22-25, 23-25, 22-25)\nΠαμβοχαϊκός - Α.Ε. Κομοτηνής 3-0 (25-16, 25-23, 25-22)\nΑΟΠ Κηφισιάς - Ολυμπιακός (14/3/2019, 19:00)\n4 Παμβοχαϊκός 17 28\n5 Φοίνικας Σύρου 16 26\n8 ΑΕΚ 16 17\n9 Εθνικός Αλεξ/πολης 16 13\n10 Α.Ε. Κομοτηνής 16 5\nAlexandroupoli Online: Η ΑΕΚ 3-0 τον Εθνικό Αλεξανδρούπολης που μπλέκει σε περιπέτειες


Η Βενεζουέλα μπροστά σε νέες προκλήσεις | Δρόμος της Αριστεράς\nΑρχική διεθνή Η Βενεζουέλα μπροστά σε νέες προκλήσεις\nΑκήρυχτος οικονομικός πόλεμος στα όρια του σαμποτάζ – Κρίσιμες δημοτικές εκλογές αύριο. Του Ορέστη Σταμόπουλου\nΣτην τελική ευθεία έχει εισέλθει η Βενεζουέλα για τις δημοτικές εκλογές που γίνονται αύριο, 8 Δεκέμβρη. Μια σειρά από οικονομικά, κοινωνικά και πολιτικά γεγονότα έχουν οξύνει το κλίμα της πολιτικής αλλά και ιδεολογικής αντιπαράθεσης στη χώρα. Ας ξετυλίξουμε, λοιπόν, το κουβάρι του νήματος της ταξικής πόλωσης που παρατηρείται τελευταία.\nΑρχικά, πρέπει να τονιστούν τα σοβαρά οικονομικά προβλήματα που αντιμετωπίζει η Βενεζουέλα και βασικά τα φτωχότερα και πολυπληθέστερα λαϊκά στρώματα, λόγω ενός ακήρυχτου οικονομικού πολέμου που μαίνεται στη χώρα του Τσάβες. Τον ιδιότυπο αυτόν πόλεμο τον ξεκίνησε η αστική τάξη της χώρας που σε σύμπνοια με τα πολυεθνικά μονοπώλια εξακολουθούν να ελέγχουν τη μερίδα του λέοντος της οικονομίας.\nΟι τοπικές οικονομικές ελίτ -η μπουρζουαζία, όπως τους αποκαλεί συχνά ο πρόεδρος Μαδούρο- εκμεταλλευόμενες τον έλεγχο της πλειονότητας των επιχειρήσεων λιανεμπορίου έχουν εκτοξεύσει τις τιμές των καταναλωτικών προϊόντων σε δυσθεώρητα ύψη. Παράλληλα, δε, παρατηρούνται και τεχνητές ελλείψεις σε είδη πρώτης ανάγκης. Συγκεκριμένα, παρατηρούνται σοβαρές ελλείψεις σε είδη ευρείας λαϊκής κατανάλωσης όπως το γάλα και το χαρτί υγείας.\nΩς απόρροια αυτών των γεγονότων ο πληθωρισμός καλπάζει σε τιμές άνω του 50%. Ενδεικτική της αισχροκέρδειας που παρατηρείται είναι η τιμή ενός πλυντηρίου που πωλείται έναντι 54.000 μπολίβαρ (ήτοι 8.751 δολάρια!) όπως αποκάλυψε, πρόσφατα, ο πρόεδρος Μαδούρο.\nΑντίδραση με καταλήψεις\nΜέσα σε αυτό το ζοφερό σκηνικό ο Μαδούρο προέβη σε δυναμικές ενέργειες, προκειμένου να ελέγξει τις τιμές στο λιανεμπόριο και να αναχαιτίσει τις τεχνητές ελλείψεις βασικών αγαθών που έθεταν σε κίνδυνο τη δημόσια Υγεία. Ανάμεσα σε αυτές λογίζονται η κατάληψη ενός εργοστασίου χαρτιού από την κυβέρνηση συνεπικουρούμενη και από τον στρατό ώστε να ελεγχθεί η παραγωγή του, αλλά και η κατάληψη καταστημάτων ηλεκτρονικών ειδών πολυεθνικής αλυσίδας, ονόματι Daka, που κατηγορείται για χειραγώγηση τιμών.\nΜε αφορμή την κατάληψη των καταστημάτων της αλυσίδας ο Μαδούρο δήλωσε ότι η εταιρία Daka δεν αποτελεί παρά την κορυφή του παγόβουνου και πως αυτή η δράση εντάσσεται σε μια πανεθνική προσπάθεια ενάντια στους κερδοσκόπους. Ακόμα, στο διάγγελμα που απήγγειλε στον βενεζουελάνικο λαό ο πρόεδρος στηλίτευσε τις λεηλασίες που σημειώθηκαν στην πόλη Βαλένθια: «Όσοι λεηλάτησαν δεν είναι παρά παράσιτα του αστικού συστήματος», τόνισε ο Μαδούρο. Πρόσθεσε, επίσης, ότι οι πραγματικοί εγκληματίες είναι οι αδίστακτοι επιχειρηματίες που εκμεταλλεύονται τον λαό της Βενεζουέλας με τις αναίτιες αυξήσεις τιμών.\nΑπό την πλευρά της η αντιπολίτευση, όπως μας πληροφορεί το Reuters, υποστηρίζει ότι «… ο υπερπληθωρισμός οφείλεται στην οικονομική κακοδιαχείριση και την αποτυχία των σοσιαλιστικών πολιτικών και όχι στους αδίστακτους εμπόρους». Εκτός από εγκώμια για την ελεύθερη -και ασύδοτη-αγορά και αιτιάσεις προς την κυβέρνηση Μαδούρο για εφαρμογή κρατικιστικών και αναχρονιστικών πολιτικών, η αντιπολίτευση καλεί και σε αντικυβερνητικές διαδηλώσεις με σκοπό να αποκομίσει όσο το δυνατόν μεγαλύτερα εκλογικά οφέλη στις αυριανές δημοτικές εκλογές.\nΔιευρυμένες εξουσίες Μαδούρο\nΓια να μπορέσει η κυβέρνηση Μαδούρο να αντιμετωπίσει, αποτελεσματικότερα και πιο έγκαιρα, τις νέες προκλήσεις της αντιπολίτευσης και πάνω απ’ όλα του οικονομικού κατεστημένου που τις καθοδηγεί και κατευθύνει, έθεσε σε ψηφοφορία στην Εθνική Συνέλευση της χώρας τον λεγόμενο Εξουσιοδοτικό Νόμο. Ο νόμος αυτός προβλέπει τη δυνατότητα του προέδρου να νομοθετεί για 12 μήνες με διατάγματα, νόμο που τον είχε ενεργοποιήσει ο Τσάβες αλλά και άλλοι πρόεδροι, πρωθύστερα, σε ανάλογες περιστάσεις. Έστω και οριακά ο νόμος υπερψηφίστηκε από τα 3/5 των μελών -όπως προβλέπει το Μπολιβαριανό Σύνταγμα- και τέθηκε σε ισχύ στη συνεδρίαση της 19ης Νοεμβρίου.\nΟ Μαδούρο, χρησιμοποιώντας και τις νέες διευρυμένες εξουσίες του, είναι αποφασισμένος να πατάξει τη διαφθορά, την αισχροκέρδεια, την τεχνητή έλλειψη προϊόντων πρώτης ανάγκης, το λαθρεμπόριο και μέσω αυτών να ελέγξει τα επίπεδα του πληθωρισμού. Η ικανότητά του να ρυθμίσει τη μεικτή οικονομία αποτελεί παράγοντα κομβικής σημασίας για τη δημοτικότητά του αλλά και για την προώθηση του σοσιαλιστικού μετασχηματισμού, εν γένει. Τα αναβαθμισμένα νομοθετικά του καθήκοντα τον βοηθούν να κινηθεί πιο άμεσα, πιο ευέλικτα και προπάντων πιο αποτελεσματικά.\nΠρος επίρρωση των παραπάνω διαπιστώσεων, ο Nicmer Evans, πολιτικός αναλυτής αναφέρει στoν Guardian: «Είμαστε αντιμέτωποι με μια πραγματική και βαθιά οικονομική κρίση. Ο Νόμος Των Διαταγμάτων επιτρέπει στον πρόεδρο να κάνει σε διάστημα μηνών ό,τι θα έκανε σε μια σειρά ετών […] Το μέτρο δεν έχει να κάνει με κάποια παράμετρο του σοσιαλισμού. Αποτελεί απλή επιστροφή στον “κανονικό’’ καπιταλισμό, γιατί δεν είναι λογικό οι Βενεζουελάνοι να πληρώνουν 1.000% πάνω απ’ τη φυσιολογική τιμή». Από την πλευρά τους οι διανοούμενοι της αντιπολίτευσης κάνουν λόγο για προσπάθεια του Μαδούρο «να εγκαθιδρύσει έναν σοσιαλισμό κουβανέζικου τύπου με δημιουργία νέων θεσμών, ολοκληρώνοντας έτσι το ημιτελές έργο του μέντορά του, Ούγκο Τσάβες».\nΚαταληκτικά, θα λέγαμε, ότι η έκβαση των δημοτικών εκλογών θα εξαρτηθεί, εν πολλοίς, από την ικανότητα του Μαδούρο να πείσει σε ό,τι αφορά τη δυνατότητα επίλυσης των μειζόνων οικονομικών προβλημάτων της χώρας. Ο Μαδούρο εξακολουθεί να χαίρει της αποδοχής των φτωχών λαϊκών στρωμάτων όπως ομολογούν και δημοφιλή αμερικανικά Μedia, όπως το Reuters, αλλά οφείλει να προβεί σε ριζοσπαστικές τομές, κυρίως στον τομέα της οικονομίας που αποτελεί, ως γνωστόν, τη ραχοκοκαλιά κάθε κοινωνίας. Όπως μας «δασκαλεύει» και η Ρόζα Λούξεμπουργκ και μας το υπενθυμίζει ο μαρξιστής ιστορικός Neil Faulker «Ο αγώνας για μεταρρυθμίσεις μοιάζει με τον αγώνα του Σίσυφου. Αυτό που κερδίζει ένα ισχυρό κίνημα μιας γενιάς, μπορεί εύκολα να χαθεί στην επόμενη!».\nΟι τομές του Άδωνι


Skaters and chicks | Athens Voice\n23.02.2005 | 14:00\nSkaters and chicks\nFrom heart to eternity\nΓυρνάω πίσω και πάω στα αξέχαστα χρόνια του ’95-’96, τότε που το skate είχε αρχίσει για τα καλά να μπαίνει στη ζωή μου και το μόνο που σκεφτόμουν ήταν αυτό το σανίδι με τις 4 ρόδες. Zούσα όλη τη μέρα σε μια τεράστια φούσκα, παρέα με τους φίλους μου και πραγματικά ήμασταν στον κόσμο μας, με όλη τη σημασία της λέξης\nEκείνο τον καιρό το skate ήταν κάτι το πρωτόγνωρο και η αντίδραση του κόσμου απίστευτη. Eξίσου απίστευτη ήταν όμως και η αντίδραση των κοριτσιών που γνωρίζαμε, είτε της ηλικίας μας είτε μεγαλύτερα. Oι φίλες μας, που ζούσαν από κοντά τη φάση του skate μαζί μας, ήταν πολύ cool και άνετες, αλλά θεωρούσαμε ότι ήταν σε εντελώς διαφορετικό level από τα υπόλοιπα θηλυκά. Eίχαμε δίκιο να το θεωρούμε. Tα κορίτσια που ήταν άσχετα με τη φάση μάς κοιτούσαν με σηκωμένο φρύδι του τύπου: «Tι είναι αυτά τα baggy παντελόνια, αυτές οι τεράστιες μπλούζες, για να μη μιλήσουμε γι’ αυτά τα καπέλα και τους σκούφους!». Oύτε που μπορείτε να φανταστείτε τι έχουν ακούσει τα αφτιά μας όλα αυτά τα χρόνια.\nΣτην αρχή όλες ήταν περίεργες να μάθουν κάτι για τον κόσμο μας, ακριβώς επειδή ήταν κάτι το καινούργιο και το πρωτόγνωρο και τις έτρωγε η περιέργεια. Aλλά, όσο περνούσαν τα χρόνια και το skate-style γινόταν μόδα, έφευγε, ξαναγύριζε, όπως θα φύγει και θα ξαναγυρίσει, τα κορίτσια συνεπείς στις προσταγές της έδειχναν πάντα και το ανάλογο ενδιαφέρον. Tα ίδια κορίτσια τη μια ενθουσιάζονταν, την άλλη ξενέρωναν και το μόνο που δεν άλλαξε ήταν οι απίστευτες ατάκες που έχουμε ακούσει. Θυμάμαι αρνητικά βλέμματα, καμία δεν έμπαινε στον κόπο να μας γνωρίσει ως προσωπικότητες, κολλούσαν στο ντύσιμο και στον τρόπο ζωής. Mάλλον ξεχωρίζαμε και αυτές δεν μπορούσαν να δουν τίποτα άλλο. Προσπαθήσαμε για λίγο να κολλήσουμε με τα κορίτσια που ήταν ήδη μέσα στη φάση μας, που ήξεραν τι σημαίνει kick flip, αλλά δυστυχώς δεν έφταναν για όλους μας. Aπό το σχολείο μέχρι σήμερα με κυνηγάει η κλασική ερώτηση: «Γιατί φοράς τόοοοοσο φαρδιά παντελόνια;». Tι να πεις εκεί; Aν είχα όρεξη απαντούσα κάτι σόκιν, αλλιώς απλά χασμουριόμουν. Δεν έφτανε που ξεχωρίζαμε σαν την τρίχα μέσα στο γάλα, είχα να αντιμετωπίσω και τη γνωστή ανάκριση όπου ήξερα ότι οι ερωτήσεις θα πέσουν βροχή, και τι να πεις κάτω από τον προβολέα, πώς να εξηγήσεις τα ανεξήγητα και τι να καταλάβουν; Όσο το κεφαλάκι τους γέμιζε με τα καινούργια και τα ωραία, εσύ πετύχαινες το στόχο σου, μόνο που το όνειρο κρατούσε πολύ λίγο. Γιατί ερχόταν πάντα η μέρα που θα χαθείς με το skate σου για ώρες, δεν θα πας για καφέ όταν έχει καλό καιρό, επειδή βάζεις το skate πάνω από αυτές, επειδή δεν κάνεις «φυσιολογικά» πράγματα, όπως το να πας γήπεδο, επειδή δεν βγαίνεις το σαββατόβραδο αφού είσαι κομμάτια μετά από 5-6 ώρες στο Πεδίον και όλα γίνονταν μια μόνιμη γκρίνια. Kι εμείς μέναμε με την απορία: «Mα καλά, καμιά δεν μπορεί να μας καταλάβει;». Δεν θα ξεχάσω τη φάση με το φίλο μου τον Kώστα και τα δύο μεγάλα «λάθη» της ζωής μας. Eνώ όλα είναι cool και περιμένουμε υπομονετικά να αρχίσει η ανάκριση, η μια, η πιο έξυπνη, αρχίζει τη συζήτηση με την αξιομνημόνευτη ατάκα: «E, εμείς πιστεύουμε ότι οι skaters είναι άτομα χαμηλού επιπέδου». Πείτε μου εσείς ποια θα μπορούσε να είναι η αντίδρασή μας, ποια;\nNαι, κορίτσια, είναι πολύ high να έχετε γκόμενο skater, να το παίζετε στις φίλες σας, να μοστράρετε κανένα Τ-shirt που καβατζώνετε από τους σπόνσορές του, αλλά τι γίνεται όταν δεν μπορεί να σας δει λόγω του skate; Θα σας πω εγώ τι γίνεται: 30 αναπάντητες και 10 SMS, με το ίδιο περιεχόμενο-διαταγή να κάνεις skate με το κινητό κρεμασμένο στο λαιμό σου για να μπορεί να σε βρίσκει ανά πάσα στιγμή. Γιατί να συγχύζομαι εγώ και να ξεσπάω στο κινητό μου. Mήπως νομίζετε ότι μου τρέχουν τα φράγκα από τα μπατζάκια; H ίδια απορία με τους φίλους μου: γιατί να μας τυχαίνουν πάντα οι περιπτώσεις; Γιατί να μας πιέζουν να βάλουμε στενά παντελόνια; Σόρι, αλλά δεν γινόμαστε κλώνοι για κανέναν. Aκόμα και φίλες που συναντάω στο δρόμο ξεκινούν πάντα με την ίδια ατάκα: «Ακόμα με το skate είσαι κολλημένος, ρε Billy; Δεν θα μεγαλώσεις ποτέ;». Όχι, δεν θα μεγαλώσω όπως ορίζουν όλοι οι άλλοι την ενηλικίωση. Έτσι κι αλλιώς οι ίδιες γκόμενες είναι αυτές που κράζουν, οι ίδιες είναι και αυτές που θα κολλήσουν πάνω στους skaters όταν ξανάρθουν στη μόδα. Πόσο ώριμο είναι αυτό;\nKαι τώρα που γκρίνιαξα όσο ήθελα, και τώρα που θυμηθήκαμε με τους φίλους μου όλα τα σκηνικά που μας έχουν συμβεί, τελικά καταλήγουμε πως χαλάλι τα απαράδεκτα που έχουμε ακούσει, χωρίς τα θηλυκά βήμα δεν κάνουμε. Σας αγαπάμε γαμάτα, ρε, αλλά μη μας τα πρήζετε!


Η Alessandra Ambrosio δαμάζει τα κύματα | adieksodos.gr\nΑρχική LIFE STYLE Η Alessandra Ambrosio δαμάζει τα κύματα\nΗ Alessandra Ambrosio δαμάζει τα κύματα\nΟι διακοπές μόλις ξεκίνησαν για την Alessandra Ambrosio. Μαζί με τον σύζυγό της Jamie Mazur και τα δύο τους παιδιά Anja και Noah, 7 και 4 ετών αντίστοιχα, γυρνάνε τον κόσμο ανακαλύπτοντας παραλίες και χαλαρώνοντας κάτω από τον ήλιο.\nΟ 35χρονος άγγελος της Victoria’s Secret φορώντας το μικροσκοπικό μπικίνι της έδειξε ότι έχει ένα κορμί που λίγες μπορούν να διατηρήσουν μετά τη γέννηση δύο παιδιών. Αφού απήλαυσε τον ήλιο και τις βουτιές της από το πολυτελές γιοτ στη συνέχεια επιδόθηκε στο τζετ σκι που της αρέσει πολύ.\nΗ Alessandra Ambrosio είναι λάτρης των σπορ και όπως έχει πει η ίδια σε συνέντευξή της μπορεί να θεωρείται ευλογημένη για το σώμα της αλλά καταβάλλει και εκείνη μεγάλη προσπάθεια για να το διατηρήσει. Η μελαχρινή καλλονή προσέχει πολύ την διατροφή της, τρώγοντας πολλά φρούτα και πράσινες σαλάτες, ενώ γυμνάζεται συστηματικά.\nΠροηγούμενο άρθροΗ πολυτάλαντη Νatalie Joel\nΕπόμενο άρθροΒεβήλωσαν το άγαλμα του Αριστοτέλη στη Θεσσαλονίκη -Εβαψαν κόκκινα τα νύχια του (pics)


FLORIDA BLUE BAY HOTEL, Ψαθόπυργος, Αχαΐα, Πελοπόννησος\nFLORIDA BLUE BAY HOTEL, Ψαθόπυργος, Αχαΐα, Πελοπόννησος, Ελλάδα, Ξενοδοχεία, διαμερίσματα, ενοικιαζόμενα, δωμάτια, διακοπές, ξενώνες, αρχοντικά, χιονοδρομικά, διαμονή, παραδοσιακά\nΒρίσκεστε εδώ » Αρχική σελίδα Ελλάδα » Πελοπόννησος » Αχαΐα » FLORIDA BLUE BAY HOTEL\nGR-26500 ΑΧΑΙΑ ΠΕΛΟΠΟΝΝΗΣΟΣ\nΤηλ: +30 2610 931279\nΦαξ: +30 2610 931977\nΚινητό: +30 6977220498\nΦαξ: +30 2610 931279\nΤο ξενοδοχείο FLORIDA BLUE BAY έχει εστιατόριο, παραθαλάσσια ταβέρνα δίπλα στην πισίνα, εσωτερικό μπαρ, 2 μπαρ στην πισίνα και στη θάλασσα, ιδιωτική παραλία, συνεδριακές εγκαταστάσεις, σαλόνι με τηλεόραση και δορυφορικά προγράμματα, μασάζ, παιδικό σταθμό, γήπεδο τένις και βόλεϊ, θαλάσσια σπορ, σχολή καταδύσεων και ιδιωτικό parking.\nΈχει 84 πολυτελή δωμάτια και οικογενειακές σουίτες, όλα με βεράντες, με θέα στη θάλασσα και στο βουνό και διαθέτουν air-condition, κεντρική θέρμανση, τηλέφωνο με απευθείας γραμμή, έγχρωμη τηλεόραση με δορυφορικά προγράμματα και ατομικά μπάνια.\nΤο FLORIDA BLUE BAY είναι μέσα σ΄ έναν ελαιώνα μεταξύ βουνού και θάλασσας, 2 λεπτά με τα πόδια από τον Ψαθόπυργο, 15χμ από την Πάτρα και 175χμ από την Αθήνα. Βρίσκεται σε ένα από τα ομορφότερα παραθαλάσσια θέρετρα της Πελοποννήσου, στον Ψαθόπυργο, λίγα μόλις χιλιόμετρα έξω από την Πάτρα. Το ξενοδοχείο βρίσκεται ανάμεσα στην ομορφότερη παραλία του Κορινθιακού κόλπου και την καταπράσινη γοητεία του Ορους Χελμού, προσφέροντας έναν μαγευτικό συνδυασμό φυσικών χρωμάτων. Ο γραφικός Ψαθόπυργος προσφέρεται για ρομαντικούς περιπάτους και φαγητό δίπλα στη θάλασσα. Από εδώ θα ξεκινήσετε οργανωμένες μονοήμερες εκδρομές για την Πάτρα, τα Καλάβρυτα και το Αίγιο αλλά και στους σημαντικότερους αρχαιολογικούς χώρους της Ελλάδας, στην Ολυμπία, στους Δελφούς, την Επίδαυρο και τις Μυκήνες.